Istorija - Audi Klub Srbija - Audi Club Serbia Audi Klub Srbija – Audi Club SerbiaIstorija - Audi Klub Srbija - Audi Club Serbia\nNalazite se na: Početna / Audi / Istorija\nAugust Horch pionir u konstruisanju automobila\nAvgust Horh (August Horch) rođen je 12. oktobra 1868. u Viningenu na Mozelu (Winningen an der Mosel) kao sin kovača. Posle studija na Tehnikumu u Mitvajdi (Mittweida) Horh se 1896. pridružio Karlu Bencu (Carl Benz) u Manhajmu (Mannheim), gde je do 1899. radio kao direktor odeljenja za proizvodnju motornih vozila i aktivno učestvovao i oblikovao sam početak konstruisanja automobila.\nOsamostalio se 1899. otvaranjem male radnje za popravku motornih vozila u Kelnu (Köln). Godine 1901. konstruisao je svoj prvi sopstveni automobil. Godine 1902. preselio je preduzeće u Rajhenbah (Reichenbach) u Fogtlandu (Vogtland), da bi dve godine kasnije za sedište firme Horch Werke definitivno izabrao Cvikau (Zwickau).\nDrugi pogon za proizvodnju automobila\nAvgust Horh je 1909. nakon nesuglasica napustio preduzeće koje je osnovao i nekoliko nedelja posle toga osnovao drugo preduzeće za proizvodnju automobila kome je 1910. dao naziv Audi, prema latinskom prevodu svoga prezimena. Godine 1920. dao je ostavku na mesto u upravnom odboru Audiwerke AG, kako bi nadalje bio aktivan kao veštak i stručnjak u oblasti tehnike motornih vozila. Osnivanjem kompanije Auto Union AG juna 1932. Avgust Horh je postavljen za upravnika nadzornog odbora koncerna. Dana 3. februara 1951. Avgust Horh je preminuo u Minhbergu, pokrajina Oberfranken.\nKamen temeljac marke August Horch i Audi\nAUDI AG se osvrće na uzbudljiv i raznolik istorijat – njegova tradicija u proizvodnji automobila i motora seže unzad do 19. veka. Početno mesto u istoriji pripada Avgustu Horhu, jednom od nemačkih inženjera pionira u proizvodnji automobila.\nKao apsolvent tehnike u saksonskom mestu Mitvajdi (Mittweida), najpre je radio kao konstruktor motora, kasnije kao rukovodilac odeljenja za proizvodnju motora kod Karla Benca (Carl Benz) u Manhajmu (Mannheim). Godine 1899. se osamostalio i 14. novembra iste godine u Kelnu (Köln)osnovao kompaniju Horch & Cie. Motorwagen Werke.Godine 1902. Horh je stigao u Saksoniju, prvo u Rajhenbah (Reichenbach) i 1904. u Cvikau (Zwickau), gde je firma preimenovana u akcionarsko društvo. Zbog razlika u upravnom i nadzornom odboru Avgust Horh je 1909. napustio preduzeće. Međutim, odmah nakon toga osnovao je u Cvikauu još jednu firmu za proizvodnju automobila. Pošto je njegovo ime već bilo upotrebljeno i zaštićeno kao robna marka, kao novo ime firme izabrao je latinski prevod svoga prezimena: tako je „horch! postalo „audi!“ Ideja o upotrebi latinskog imperativa nemačke reči „höre – horch“ (slušaj – osluškuj) došla je od sina jednog poslovnog prijatelja Avgusta Horha koji se kao učenik latinskog ujključio u potragu za novim nazivom firme. U vremenu koje je dolazilo Avgust Horh je svoju korespondenciju potpisivao sa „Vaš Audi-Horch“. U decembru 1914. firma Audi Automobilwerke GmbH je postala akcionarsko društvo.


NOVE MARKETINŠKE TEHNOLOGIJE ZA PROFESIONALNE TRGOVCE NEKRETNINAMA\nTehnologija je u industriji nekretnina jako brzo evoluirala u prethodnoj deceniji. Činilo se da je svaki agent imao jednu svoju, što je doprinelo da budu pristupačniji nego što su to profesionalni trgovci nekretnina nameravali. Ovakve tehnologije su promenile način na koji razmišljamo i na koji radimo sa agentom. Sada, naš agent za nekretnine je pristupačniji nego ikad, što im ostavlja manje vremena u toku dana da se fokusiraju na bitne aspekte njihovog posla, kao što je reklamiranje njihovog biznisa i nekretnina njihovih klijenata.\nPoželite dobrodošlicu novim marketinškim tehnologijama koje čine posao agenata za nekretnine više vezanim za, nadolazeće tehnologije, a manje vezanim za broj poziva i broj vizit karata koje su podelili tog dana.\nU KOM PRAVCU IDU MARKETINŠKE TEHNOLOGIJE NA TRŽIŠTU NEKRETNINA?\nMi bismo rekli, marketing nekretninama će nastaviti da evoluira i da se unapređuje do tačke gde svaki korak marketing procesa postane toliko automatizovan da agencije za nekretnine mogu da počnu i da završe efektnu marketing kampanju sa njihovog telefona ili kompjutera. Dug je put do toga, ali sa dodavanjem novih tehnologija kao gore napomenuta neće proću puno pre nego što kuće počnu da reklamiraju i prodaju same sebe.


22.08.2017 u 11:32\nIran preti obogaćivanjem uranijuma posle Trampovih izjava\nTeheran - Iran bi veoma brzo mogao da nastavi proizvodnju obogaćenog uranijuma ukoliko SAD napuste nuklearni sporazum, rekao je šef Iranske organizacije za atomsku energiju Ali Akbar Salehi. „Ako to odlučimo, možemo u roku od pet dana započeti obogaćivanje od 20 odsto u nuklearnoj elektrani Fordo”, rekao je Salehi za televiziju Irib. On je dodao da Iran ne želi da do toga dođe jer je u nuklearni sporazum sa velikim silama uloženo mnogo napora. Taj sporazum je potpisan 2015. i predviđa da Iran ograniči nuklearni program na korišćenje u civilne svrhe u zamenu za postepeno ukidanje sankcija. Predsednik SAD Donald Tramp se neprijateljski odnosi pre tom sporazumu i više puta je pretio njegovim ukidanjem. SAD su nedavno uvele nove finansijske i pravne sankcije Iranu zbog aktivnosti u vezi\n09.08.2017 u 08:18\nGodišnjica u Nagasakiju u svetlu raketnih proba Severne Koreje\nNagasaki - Usred tenzija između SAD i Severne Koreje, gradonačelnik Nagasakija Tomihisa Taue izrazio je bojazan od novih nuklearnih napada tokom obeležavanja 72 godine od američkog nuklearnog napada na Nagasaki, 9. avgusta 1945. godine, javila je agencija AP. Taue je pozvao zemlje koje poseduju nuklearno oružje da odustanu od takve vrste oružja, a istovremeno je kritikovao japansku vladu da se nije dovoljno zauzela u globalnim naporima da se zabrani nuklearno naoružavanje. Godišnjica napada na Nagasaki dolazi u svetlu rastućih tenzija. Severna Koreja upozorila je da bi mogla da ispali rakete u pravcu američkog ostrva Guam u Pacifiku, dok je predsednik SAD Donald Tramp upozorio vlasti u Pjongjangu da će se suočiti s „vatrom i besom”. „Situacija u svetu u vezi s nuklearnim oružjem\n06.08.2017 u 14:38\nObeležena godišnjica nuklearnog napada na Hirošimu\nTOKIO - Japan je obeležio 72. godišnjicu nuklearnog napada na Hirošimu. Govoreći na ceremoniji obeležavanja godišnjice u Mirovnom memorijalnom parku Hirošima, premijer Japana Šinzo Abe je rekao da se Japan zalaže za svet bez nuklearnog oružja na način na koji sve zemlje mogu da postignu saglasnost o tome. „Da bismo došli do sveta bez nuklearnog oružja, potrebno je učešće kako zemalja koje imaju nuklearno oružje tako i zemalja koje ga nemaju”, rekao je Abe i dodao da će Japan na tom putu ohrabriti i jedne i druge. Godišnjica obeležavanja nuklearnog napada na Hirošimu obeležena je mesec dana nakon što je Japan stao uz Veliku Britaniju, Francusku i Sjedinjene Američke Države u odbacivanju Sporazuma Ujedinjenih nacija o zabrani atomskog naoružanja, koje kritičari ocenjuju kao\n03.07.2017 u 22:30\nSvi rezultati kontrole nuklearnog oružja u SAD proglašeni tajnim\nVAŠINGTON - Američko Ministarstvo odbrane odlučilo je da sve procene bezbednosti i sigurnosti nuklearnih snaga ne budu više dostupne javnosti, i zabranilo je njihovo pominjanje u bilo kojem dokumentu Pentagona koji nije tajni. Načelni rezultati rutinskih kontrola u bazama nuklearnog oružja, uz ocenu „položio/pao”, do nedavno su bili javno dostupni, a država kao razlog za promenu navodi sprečavanje protivnika da saznaju više nego što treba o ranjivosti nuklearnih snaga SAD. Pentagon je odlučio da tajni budu i rezultati kontrola upravljanja, održavanja i čuvanja nuklearnog naoružanja. Ta odluka je usledila posle tajne preporuke, nastale na osnovu dubinskih procena problema u vezi sa oružjem, kao i problema sa zaposlenima i samim objektima nuklearnog sistema. Prilikom kontrola\n03.07.2017 u 13:19\nNuklearne sile imaju oko 15.000 bojevih glava\nSTOKHOLM – Stokholmski međunarodni institut za istraživanje mira (SIPRI) objavio je godišnji izveštaj o nuklearnom naoružanju, u kome se navodi da ukupna količina nuklearnog oružja u svetu nastavlja da se smanjuje, ali da države koje poseduju nuklearno naoružanje nastavljaju njegovu modernizaciju. Kako se navodi, u 2017. godini devet država - SAD, Rusija, Velika Britanija, Francuska, Kina, Indija, Pakistan, Izrael, Severna Koreja - poseduju oko 4.150 operativnih nuklearnih bojevih glava, a ako bi se računale sve nuklearne glave, ove države zajedno imaju ih 14.935 (u 2016. godini bilo ih je 15.395), prenosi RTS. Smanjenje ukupnog broja nuklearnih bojevih glava u najvećoj meri je rezultat dogovora Rusije i SAD, koje još uvek poseduju 93 odsto ukupnog nuklearnog naoružanja u svetu, međutim uprkos\n10.03.2017 u 15:09\nZaharova: Ne kršimo sporazum o nuklearnom oružju\nMOSKVA – Rusija poštuje svoje obaveze u skladu sa Sporazumom o nuklearnom oružju srednjeg dometa, izjavila je danas portparolka ruskog ministarstva spoljnih poslova Marija Zaharova i pozvala Vašington da ponudi dokaze za suprotne tvrdnje. Američki general Pol Selva, potpredsednik združene komande SAD optužio je Rusiju da razmešta krstareće rakete kršeći „duh i nameru” sporazuma o uništavanju raketa srednjeg dometa. On je rekao da Moskva želi da ugrozi američke objekte u Evropi i NATO, a Zaharova je ovu retoriku SAD nazvala „neosnovanom”, prenosi AP. „Takve izjave su razočaravjuće, ali nisu ništa novo. Ipak, to nismo očekivali od visokog vojnog zvaničnika koji bi trebalo da bude dobro obavešten”, rekla je Zaharova. Ona je pozvala američkog generala da objasni na osnovu čega je\n03.02.2017 u 17:25\nIranski šef diplomatije Trampu: Nikada nećemo započeti rat\nTEHERAN, VAŠINGTON – Ministar spoljnih poslova Irana Muhamed Džavad Zarif danas je putem Tvitera poručio da njegova zemlja „nikada neće započeti rat” uprkos pretnjama koje dobija. AFP navodi da se komentar Zarifa odnosio na seriju upozorenja iz SAD izrečenih nakon iranskog testiranja balističkih raketa. SAD uvele nove sankcije Iranu zbog testiranja rakete VAŠINGTON – Vlasti SAD su danas uvele nove sankcije Iranu kako bi kaznile zvanični Teheran zbog ispaljivanja balističke rakete i podrške hutskim pobunjenicima u Jemenu, javlja agencija Frans pres, prenosi Tanjug. Na udaru sankcija, prvih koje je administracija Donalda Trampa uvela Iranu, našlo se 13 pojedinaca i 12 kompanija u Iranu i Kini, za koje su SAD utvrdile da podržavaju raketni program Teherana i vojne snage\n30.01.2017 u 16:52\nSAD ispituju Kinu i Rusiji, pomeren „časovnik sudnjeg dana”\nVAŠINGTON – Obaveštajne agencije SAD i Strateška komanda Pentagona rade nove procene o tome da li bi rusko i kinesko vođstvo moglo da nastavi rad nakon nuklearnog udara, uprkos tome što Donald Tramp želi da poboljša veze s tim državama, javlja Blumberg. Nova studija, koju je Kongres SAD naručio pre nego što je Tramp zauzeo položaj predsednika, dobila je dvopartijsku podršku od predstavnika Kongresa, koji su zabrinuti „zbog povećane smelosti kineske vojske i nedostatka poverenja prema predsedniku Rusije Vladimiru Putinu”. Dok se Tramp sa jedne strane obavezao da umnogome pojača i proširi nuklearni arsenal SAD, sa druge strane je predvideo da će moći da sklapa dogovore sa Putinom, od kojih bi neki mogli da se tiču smanjenja ruskog nuklearnog arsenala u zamenu za podizanje sankcija.\n28.01.2017 u 14:07\nRohani: Nije vreme za dizanje zidova između nacija\nIRAN – Iranski predsednik Hasan Rohani istakao je danas da nije vreme za gradnju zidova između nacija i kritikovao pokušaje ukidanja ugovora o međunarodnoj trgovini, mada nije lično pomenuo predsednika SAD koji je povukao svoju zemlju iz svetskog partnerstva. Predsednik SAD Donald Tramp naredio je izgradnju zida na granici sa Meksikom, što je bilo jedno od predizbornih obećanja, kao meru sprečavanja ilegalnog ulaska u zemlju. – Danas nije vreme za gradnju zidova koji dele nacije. Izgleda da je zaboravljeno da je Berlinski zid odavno pao, rekao je je Rohani u govoru koji je prenosila Iranska državna televizija. Suspenzija svetskih trgovinskih ugovora ne pomaže ekonomiji i nikako ne pomaže razvoju globalne trgovine, izjavio je Rohani na konferenciji o turizmu u Teheranu. On ističe da je ovo\n27.01.2017 u 13:17\nGorbačov: Svet kao da se sprema za rat\nMOSKVA – Poslednji lider S S SR Mihail Gorbačov ocenio je danas da je najveći od „brojnih problema koje svet ima” militarizacija politike i nova trka naoružanja. Gorbačov je u komentaru u magazinu „Tajm” naveo da političari i vojni lideri zvuče sve ratobornije, a odbrambene doktrine sve opasnije. „Analitičari i TV ličnosti se pridružuju tom ratobornom horu. Sve izgleda kao da se svet priprema za rat”, naveo je Gorbačov, prenosi B92. Navodi se da čovek koji je vodio Sovjetski Savez od 1985. do njegovog raspada 1991. kaže da problem koji je izneo zahteva najhitnije rešavanje i upozorava da je trenutak za delovanje već stigao, jer NATO i Rusija sve više približavaju naoružanje drugoj strani. „Umesto da terorizam bude prvi prioritet, fokus bi trebalo da bude na sprečavanju rata,


Zakupci sa pijace Palilula šampioni bezgotovinskih transakcija – Elektronsko bankarstvo\nZakupci sa pijace Palilula šampioni bezgotovinskih transakcija\nMajskim šampionima bezgotovinskog plaćanja na beogradskim pijacama su uručene nagrade u okviru pilot projekta Digitalizacija beogradskih pijaca i prvo i drugo mesto osvojili su zakupci sa pijace Palilula sa 268 odnosno 85 ostvarenih transakcija.\nTreće mesto pripalo je zakupcu sa pijace Ðeram koji je realizovao 84 transakcije, saopštile su Gradske pijace.\nČetvrto mesto osvojio je zakupac sa pijace Kalenić sa 80 transakcija. Peto mesto pripalo je zakupcu sa pijace Ðeram koji je realizovao 58 transakcija.\nOd novembra 2021. godine od kada je krenulo nagradno takmičenje, pa do danas, realizovano je oko 10.500 bezgotovinskih transakcija na 51 POS terminalu na tri beogradske pijace Kalenić, Ðeram i Palilula.\nOvaj projekat se realizuje uz podršku JKP Gradske pijace, kompanija Payten, Chipcard i Banca Intesa.\nbranko\t2022-06-16T10:42:52+00:00\t16-06-2022|Tagovi: bezgotovinsko, Palilula, pijace, plaćanje, POS|


Rukometna groznica trese Kragujevac | InfoKG - Gradski portal - Kragujevac - Najnovije vesti\n11:00 | Utorak, 18 02 2020\nVoljom žreba, obe selekcije Rukometnog kluba Radnički će, kao pobednici Kupa Srbije – grupa Zapad, ugostiti sutra u hali “Jezero” svoje rivale u osmini finala Kupa Srbije.\nNajpre će na parket hale “Jezero“ od 18 časova istrčati rukometaši Radničkog, koji će za protivnika imati beogradski Obilić, člana Super lige Srbije. Dva sata kasnije, rukometašice Radničkog odmeriće snage sa ekipom Mladosti iz Nove Pazove, koja se takođe nadmeće u superligaškom rangu takmičenja.\n“Nakon kraće pauze krenuli smo sa zimskim pripremama, sa ciljem da se što bolje fizički i psihički spremimo za nastavak sezone. S obzirom da smo prošle godine došli do finalnog turnira Kupa Srbije, i ove godine pružila nam se šansa da ponovimo ovaj uspeh. Jakom odbranom, brzom polukontrom i visokim stepenom agresivnosti pokušaćemo da ostvarimo rezultat koji će nas odvesti korak dalje”, opitimističan je kapiten Radničkog Miloš Stevanović.\nU drugoj utakmici ovog duplog rukometnog programa, lider na tabeli jedinstvene Super B lige Srbije za žene, kragujevački Radnički, pokušaće da pobedom u susretu sa sedmoplasiranim timom Super lige Srbije, ekipom Mladosti iz Nove Pazove, dođe do četvrtfinala Kupa Srbije, što bi za ovu mladu ekipu pod vođstvom trenera Rodoljuba Kurandića predstavljalo veliki uspeh. Meč će početi u 20 sati.\n“Mladost trenutno ne stoji dobro na tabeli Super lige, ali je jako iskusna ekipa, predvođena sjajnom internacionalkom Leposavom Glušicom. U toku pripremnog perioda odigrali smo niz prijateljskih utakmica sa ekipama iz Super lige Srbije, koje su pokazale da možemo da im pariramo. Upravo zbog te činjenice očekujem neizvesnu borbu za dalji nastavak takmičenja. Mi smo mlada ekipa, ali ostavljamo srce na terenu, tako da verujem u saigračice i nadam se najboljem mogućem ishodu. Pozvala bih navijače da budu uz nas i pomognu nam da ostvarimo prolaz u četvrtfinale”, poručila je pivot kragujevačkog tima, Ajlin Bjelak.\nRukometašice Radničkog poražene od Mladosti 15:00\nKragujevac čeka dva pehara Kupa 12:00


Kid Kimi – CLUBBING.RS\nOtvaranje osme sezone kluba Barutana uz lokalne izvodjace\nJune 3, 2021 • No Comments • Najave Vesti\nNastavak sedme sezone kluba Barutan ove subote\nSeptember 8, 2020 • No Comments • Najave Vesti\nBarutana nastavlja sedmu sezonu uz još jedno klupsko veče. Ove subote nastupiće Kid Kimi, DE & MO i Nikola Mihailović!\nFebruary 12, 2020 • No Comments • Najave\nNastupu Marca Carole pridružuje se domaća podrška\nJanuary 22, 2020 • No Comments • Najave Vesti\nŽeljno iščekivanom nastupu „kralja Ibice“ i legende elektronske muzike, Marca Carole, u subotu 1. februara u velikom Hangaru Luke Beograd, pored predstavnika napuljske scene Antonia Pice, pridružiće se Kid Kimi – di-džej koji već dugi niz godina propagira poseban muzički spektar i mladi beogradski producent i di-džej Jovan Vučetić.\nJoš jedno muzičko putovanje u DOT-u\nFebruary 7, 2018 • No Comments • Najave\nPravi svemir se dešava ovog petka u klubu DOT. Kosmos je koncept nastao iz iste ideje tri momka iz različitih priča, koji konstanto istražuju granice dubokog muzičkog univerzuma, ideje o promovisanju žanra koji je vrlo malo promovisan u našim klubovima – „deep spacy techno“. Vaši domaćini kroz Kosmos biće sami osnivači – Doo, Kid Kimi i SMT#nG, a ovog puta su pozvali i pojačanje – Betomeng.


Razgovori o „Fijatu“ nastavljaju se u narednih 10 dana, protest u Kragujevcu odložen - 30.05.2022, Sputnik Srbija\nRazgovori o „Fijatu“ nastavljaju se u narednih 10 dana, protest u Kragujevcu odložen\nPosle razgovora sa premijerkom Anom Brnabić, sindikalci i predstavnici radnika kragujevačkog „Fijata“ rekli su danas da će narednih 10 dana biti posvećeno... 30.05.2022, Sputnik Srbija\nSastanak u Vladi Srbije kome su prisustvovale i ministarka za rad Darija Kisić i ministarka privrede Anđelka Atanasković kao i predstavnici Ministarstva finansija i gradonačelnik Kragujevca trajao je duže od dva sata a sindikalci kažu da je dogovoreno da se što pre nađe zajedničko rešenje.Predsednik Samostalnog sindikata „Fijata“ Saša Đorđević u izjavi posle sastanka ocenio je razgovor sa premijerkom i ministarkama kao konstruktivan.„U ovom momentu dogovoreno je da se pronađe što pre rešenje za zaposlene u „Stelantisu“ i kooperantskim firmama koji su na spiskovima“, rekao je on.Dodao je da će se u narednih nekoliko dana Vlada Srbije uključiti sa svoje strane u rešavanja problema.„U narednih nekoliko dana imaćemo ponovne susrete i nove predloge u okviru rešavanja ovog problema“, rekao je on.Predsednik sindikata „Fijat plastike“ Zoran Miljković tvrdi da je u jednom trenutku sve moglo da se otrgne kontroli tokom sastanka, ali nije.Dodao je da zatim u narednih par dana treba očekivati nove razgovore i dogovor.„Jedinstven stav sindikata i radnika je da nijedan radnik ne može da dobije otkaz bez svoje dobre volje, odnosno socijalni program može samo da bude na dobrovoljnoj bazi. Sve mimo toga, vodi nas u proteste i na ulicu“, rekao je on.Kako je naveo, sindikalno radnička delegacije je dala reč premijerki da neće u proteste do konačnog rešenja u narednih 10 dana sa Vladom Srbije.„Čekamo za desetak dana konačno rešenje sa državom, ali ne smeju biti otkazi“, rekao je on.Predstavnik radnika Đorđe Milojević istakao je da treba da se sindikati i radnici, rukovodstvo i država dogovore oko visine otpremnine.„Ne slažemo se sa ovom ponudom rukovodstva od 4.000 evra po radniku za 10 godina rada u „Fijatu“. Tražimo veće otpremnine, i da mi koji hoćemo možemo da ostanemo da radimo“, rekao je on.Dodao je da to mora biti predmet dogovora s rukovodstvom fabrike i državom.„Idemo u pregovore, nadamo se najboljem, naredni sastanak je u Kragujevcu“, rekao je on.Članovi radničko-sindikalne delegacije istakli su da su i dalje jedinstveni u zahtevu da primaju 65 posto plate, te da tako ostane do obuke za novi model i početka njegove proizvodnje, koji je najavljen za sredinu 2024. godine. Dodali su da ne žele da idu u međuvremenu u druge fabrike u kojima nema elektroturbina.Sindikati i radnici su najavili da će u roku od 48 sati jedinstven zajednički stav sa rešenjima zvanično proslediti predsednici Vlade Srbije, te da onda očekuju i konačne pregovore.Đorđević je rekao i da je na sastanku spominjana opcija da u Kragujevac bude doveden novi proizvođač automobila, ali detalje nije izneo, preneo je Tanjug.\nPosle razgovora sa premijerkom Anom Brnabić, sindikalci i predstavnici radnika kragujevačkog „Fijata“ rekli su danas da će narednih 10 dana biti posvećeno traženju rešenja i da odustaju od protesta planiranog za sutra.\nSastanak u Vladi Srbije kome su prisustvovale i ministarka za rad Darija Kisić i ministarka privrede Anđelka Atanasković kao i predstavnici Ministarstva finansija i gradonačelnik Kragujevca trajao je duže od dva sata a sindikalci kažu da je dogovoreno da se što pre nađe zajedničko rešenje.\nPredsednik Samostalnog sindikata „Fijata“ Saša Đorđević u izjavi posle sastanka ocenio je razgovor sa premijerkom i ministarkama kao konstruktivan.\n„U ovom momentu dogovoreno je da se pronađe što pre rešenje za zaposlene u „Stelantisu“ i kooperantskim firmama koji su na spiskovima“, rekao je on.\nDodao je da će se u narednih nekoliko dana Vlada Srbije uključiti sa svoje strane u rešavanja problema.\n„U narednih nekoliko dana imaćemo ponovne susrete i nove predloge u okviru rešavanja ovog problema“, rekao je on.\nPredsednik sindikata „Fijat plastike“ Zoran Miljković tvrdi da je u jednom trenutku sve moglo da se otrgne kontroli tokom sastanka, ali nije.\n„Direktno smo dogovorili sa premijerkom i sa ministarkama da se zamrzava do 10. juna ucenjivački socijalni program koji je „Stelantis“ponudio radnicima. Mi ćemo u 48 sati kao sindikati i predstavnici radnika predati naš predlog rešenje Vladi Srbije“, rekao je on.\nDodao je da zatim u narednih par dana treba očekivati nove razgovore i dogovor.\n„Jedinstven stav sindikata i radnika je da nijedan radnik ne može da dobije otkaz bez svoje dobre volje, odnosno socijalni program može samo da bude na dobrovoljnoj bazi. Sve mimo toga, vodi nas u proteste i na ulicu“, rekao je on.\nKako je naveo, sindikalno radnička delegacije je dala reč premijerki da neće u proteste do konačnog rešenja u narednih 10 dana sa Vladom Srbije.\n„Čekamo za desetak dana konačno rešenje sa državom, ali ne smeju biti otkazi“, rekao je on.\nPredstavnik radnika Đorđe Milojević istakao je da treba da se sindikati i radnici, rukovodstvo i država dogovore oko visine otpremnine.\n„Ne slažemo se sa ovom ponudom rukovodstva od 4.000 evra po radniku za 10 godina rada u „Fijatu“. Tražimo veće otpremnine, i da mi koji hoćemo možemo da ostanemo da radimo“, rekao je on.\nDodao je da to mora biti predmet dogovora s rukovodstvom fabrike i državom.\n„Idemo u pregovore, nadamo se najboljem, naredni sastanak je u Kragujevcu“, rekao je on.\nČlanovi radničko-sindikalne delegacije istakli su da su i dalje jedinstveni u zahtevu da primaju 65 posto plate, te da tako ostane do obuke za novi model i početka njegove proizvodnje, koji je najavljen za sredinu 2024. godine. Dodali su da ne žele da idu u međuvremenu u druge fabrike u kojima nema elektroturbina.\nSindikati i radnici su najavili da će u roku od 48 sati jedinstven zajednički stav sa rešenjima zvanično proslediti predsednici Vlade Srbije, te da onda očekuju i konačne pregovore.\nĐorđević je rekao i da je na sastanku spominjana opcija da u Kragujevac bude doveden novi proizvođač automobila, ali detalje nije izneo, preneo je Tanjug.\nDarija Kisić: Neće biti otkaza, tražimo najbolje rešenje za radnike „Fijata“


Dornelaš nije jedini koji se muči sa aklimatizacijom u Partizanu: Bingo samo Kleo i Žuka | Transferi\nYou are here: Home Fudbalske Vesti Dornelaš nije jedini koji se muči sa aklimatizacijom u Partizanu: Bingo samo Kleo i Žuka\tMay 22, 2017 9:25 pm\nDornelaš nije jedini koji se muči sa aklimatizacijom u Partizanu: Bingo samo Kleo i Žuka\nPOZOVI Brazilca radi uspeha. Kada je u pitanju bogati fudbalski svet, ova rečenica dobija pun smisao praktično odmah po potpisu pojačanja iz zemlje fudbala, sambe i kafe. Kada živite i radite u Srbiji i finansijski ste krajnje limitirani i ostaje vam samo da se nadate da atraktivni novajlija može vremenom da postane koristan za ekipu. Dolazak defanzivca Fabrisija Dornelaša u Partizan, koji je trenutno “izgubljen u prevodu” povod je za podsećanje na to kako su se Brazilci do sada snalazili u Humskoj. Angažovanje Roberta Antonela Žuke predstavljalo je istorijski momenat pošto je beskompromisni Brazilac postao prvi fudbaler iz najfudbalskije zemlje na svetu koji je zadužio crno-bele. Samo desetak dana kasnije angažovan je Vitor Ugo, koji je “makazicama” u test-meču protiv Fortune iz Kelna najavio svetlu budućnost u Humskoj, ali je to praktično bilo sve iz njegovog repertoara. Kako je sezona odmicala, bilo je sve jasnije da je Tomić pogodio sa Žukom, pa se već na kraju jeseni opredelio za novu akviziciju iz Brazila. Radilo se o nekadašnjem saigraču iz Rome, Ednilsonu čija je biografija predstavljala dobru pozivnicu za klub iz Humske da ga dovede u svoje redove. I pored 14 korektno odigranih utakmica Ednilson je na “mala vrata” napustio Partizan već posle pola godine. U naredna dva leta na vernost crno-belima obavezala su se još dva Brazilca, a drugi koji je stigao na početku sezone 2009/2010. definitivno je nešto najbolje što se Partizanu dogodilo kada su u pitanju igrači “iz uvoza”. Angažovanje Vašingtona 2008. iz makedonskog Đorče Petrova se ispostavilo kao potpuni promašaj, ali je korišćenje neodlučnosti Crvene zvezde oko statusa Klea promenilo “kurs valjka”. Momak koji u komšiluku nikako nije uspevao da se adaptira, u Humskoj je prosto eksplodirao. Poslednja tri primera, pre dolaska Dornelaša, svakako ne predstavljaju “pogodak”. “Paket” iz Sao Kaetana Eduardo – Anderson, pristigao tokom leta 2011, papreno je plaćen, a učinak na terenu je bio krajnje mizeran. Serijal bledih Brazilaca na privremenom radu u Humskoj zaključio je Eliomar Silva koji je u zimskoj pauzi sezone 2012/2013. stigao iz Javora gde se posle niza pozajmica i vratio ovog leta.UČINAK:Žuka 43 meča (7 golova)Vitor Ugo 2 (0)Ednilson 14 (0)Vašington 18 (4)Kleo 41 (22)Eduardo 16 (4)Anderson 1 (1)Eliomar Silva 7 (0)


PODELJENI TESTOVI NA NARKOTIKE U OSNOVNIM ŠKOLAMA\nOko 20.000 testova na narkotike, koji su kupljeni iz budžeta Grada, podeljeno je novosadskim osnovnim i srednjim školama, koje ovih dana treba da ih raspodele roditeljima.\nKako prenosi “Dnevnik”, reč je o akciji koju je pokrenulo Кoordinaciono telo za borbu protiv nasilja u školama, na inicijativu pojedinih roditelja, kao jednu od mera preventive korišćenja droge među školarcima. Ideja je da roditelji, ukoliko to žele, uzmu test koji se koristi u kućnim uslovima, a rezultate mogu da zadrže za sebe. Za nabavku testova, koji su namenjeni učenicima srednjih i sedmih i osmih razreda osnovnih škola, iz gradskog budžeta izdvojeno je deset miliona dinara.\nU OŠ “Vuk Кaradžić” na Salajci podela testova predstoji naredne sedmice, kada će pedagog organizovati zajedničke roditeljske sastanke, posebno za sedmi, a posebno za osmi razred. Tada će, piše novosadski dnevni list, za roditelje biti organizovano predavanje o opojnim supstancama i biće podeljeni edukativni materijali.\nIzvor: mojnovisad.com Foto: Srbija Danas\ndeca, narkomani, narkotestovi, Novi Sad, osnovne skole, testovi za drogu


Nuhodžić podržao inicijativu: Cilj nam je da sačuvamo živote građana :: Društvo\n21.01.2020. 10:56 ➔ 11:02\nMinistar unutrašnjih poslova Mevludin Nuhodžić podržava inicijativu koju je pokrenula grupa građana zajedno sa porodicama stradalih u saobraćajnim nezgodama, objavljeno je na Tviter nalogu Ministarstva unutrašnjih poslova Crne Gore.\nMinistar @MupCg Nuhodžić podržava inicijativu koju je pokrenula grupa građana zajedno sa porodicama stradalih u saobraćajnim nezgodama.@MupCg će biti partner u svakom projektu koji ima za cilj osnaživanje svijesti o tome koliko je važno da se svi osjećamo bezbjedno u saobraćaju. pic.twitter.com/0AfWDQYG0L\n— mupCG (@MupCg) January 21, 2020\n"Ministarstva unutrašnjih poslova Crne Gore će biti partner u svakom projektu koji ima za cilj osnaživanje svijesti o tome koliko je važno da se svi osjećamo bezbjedno u saobraćaju", navodi se u objavi.\nVlada Crne Gore i Ministarstvo unutrašnjih poslova, kako je navedeno, opredijelili su za 2020. sredstva za uvođenje stacionarnih radarskih sistema, kako bi se poboljšala bezbjednost učesnika u saobraćaju.\nZa 2020.@VladaCG i @MupCg su opredijelili sredstva za uvođenje stacionarnih radarskih sistema, kako bi se poboljšala bezbjednost učesnika u saobraćaju. Cilj nam je da sačuvamo živote građana, da smanjimo broj povrijeđenih i poginulih na putevima, kao i broj saobraćajnih nezgoda.\n"Cilj nam je da sačuvamo živote građana, da smanjimo broj povrijeđenih i poginulih na putevima, kao i broj saobraćajnih nezgoda", saopšteno je iz MUP-a.\nPodsjetimo, porodice, čiji su članovi poginuli u saobraćaju, pokrenuli su inicijativu o unapređivanju Zakona o saobraćaju, tražeći uvođenje kamera koje će snimati dešavanja tokom vožnje na crnogorskim drumovima.


Rešite se vlage bez obzira na to gde se pojavila – Domaci Kolaci\nVlaga posle tuširanja ili kupanja nakuplja se u kupatilu, koliko god vi brisali sanitarije i pločice. A gde god u vašem domu ima viška vlage, nakon nekoga vremena će se neminovno formirati buđ.\nKada buđ konačno uklonite, važno je da temeljno osušite tretiranu površinu. Uostalom, vlaga vas je zapravo i dovela u ovu situaciju. Koristite krpu za sušenje nameštaja, otvorite prozore ili postavite ventilatore kako biste ubrzali postupak sušenja.\nLek od samo 2 sastojka : odmah deluje, domaći lek za herpes na usnama


Zvizdić sa gradonačelnikom Istanbula: Neophodno intenzivirati saradnju između privrednih komora – Biznis.ba\nZvizdić sa gradonačelnikom Istanbula: Neophodno intenzivirati saradnju između privrednih komora\nobjavljeno 30. okt 2018. u 14:24 30. okt 2018.\nPredsjedavajući Vijeća ministara BiH, dr.Denis Zvizdić susreo se danas sa gradonačelnikom Istanbula Mevlutom Uysalom.\nTokom razgovora, predsjedavajući Zvizdić je čestitao gradonačelniku Uysalu izgradnju najvećeg aerodroma na svijetu i trećeg aerodroma u Istanbulu i rekao da mu je bila velika čast što je mogao svjedočiti tom historijskom događaju. Rekao je da su Republika Turska i grad Istanbul jučer poslali poruku zajedništva, istrajnosti prijateljstva i saradnje i da takve poruke ljudima vraćaju nadu u bolju i perspektivniju budućnost cijelog svijeta.\nRazgovarali su o mogućnostima saradnje Istanbula i gradova u BiH u oblastima ekonomije, privrede, kulture i obrazovanja. Predsjedavajući Zvizdić je rekao da Sarajevo,kao glavni grad BiH vežu iskreni i prijateljski odnosi i da gradovi u BiH u Istanbulu imaju pravog prijatelja.\nTokom razgovora, predsjedavajući Zvizdić i gradonačelnik Uysal su kazali da je saradnja u stalnoj uzlaznoj putanji i da je zasnovana na obostranim interesu. Saglasili su se da je važnost saradnje između Istanbula i gradova u BiH značajna jer otvara vrata za povezivanje privrednika i konstatovali da je u narednom periodu neophodno pojačati i intenzivirati saradnju između privrednih komora.\nSastanku su prisustvovali i ambasador BiH u Republici Turskoj Bakir Sadović i gradonačelnik Sarajeva Abdulah Skaka.


Prijave za podsticaje poljoprivrednicima traju do 4. juna - Glas Šumadije\nNaslovna > Društvo > Prijave za podsticaje poljoprivrednicima traju do 4. juna\n09/05/2021 09/05/2021 635Ostavi komentar na Prijave za podsticaje poljoprivrednicima traju do 4. juna\nPrijava za novčane podsticaje namenjene malim poljoprivrednim gazdinstvima i preduzećima, koje daje država, u saradnji sa Svetskom bankom, traje do 4. juna, podsećaju u Ministarstvu poljoprivrede, šumarstva i vodoprivrede. Maksimalni iznos koji jedno gazdinstvo bespovratno može da dobije je 25.000 evra, dok je za firme taj limit 200.000 evra.\nUkupni budžet projekta je kako se navodi 38 miliona dolara i on će trajati tri godine, a ministar poljoprivrede Branislav Nedimović kaže da na konkurs može da se prijavi svako gazdinstvo.\nOn je dodao da je javni poziv namenjen voćarima, povrtarima, vinogradarima i odgajivačima cveća, a najavio je još dva takva poziva za stočare i za ratare, čime će kako se naglašava biti obuhvaćene sve proizvođačke grupe.\nNedimović je izjavio i da se na tom konkursu novac dobija unapred, 50 odsto granta, 40 odsto je kreditna podrška, dok 10 odsto poljoprivrednik mora sam da obezbedi.\nUkoliko bude više prijava, kako se naglašava, pristupiće se rangiranju, a prednost će imati mladi poljoprivrednici iz Istočne i Južne Srbije, odnosno nerazvijenih područja. U sistem će biti uključeno i 14 banaka, dodao je Nedimović.\nNedimović je rekao da je veliko interesovanje za nabavku traktora, posebno u Priboju i Prijepolju. Prema njegovim rečima, da bi se kupio traktor ili bilo šta od poljoprivredne mehanizacije, najmanja vrednost kupovine mora da bude 20.000 evra, sa uključenim PDV-om.\n„Ako traktor košta 20.000 evra s PDV-om, 50 odsto dobijete bespovratno, konkurišete kod Uprave za agrarna plaćanja, ako dobijete rešenje od Uprave, onda idete kod poslovnih banaka da biste obezbedili kredit od 40 odsto, to je u konkretnom slučaju 8.000 evra i 2.000 evra morate obezbediti sami“, objasnio je Nedimović.\nOn je napomenuo i da vlasnik tako nabavljen traktor neće moći da otuđi pet godina.\nBespovratna sredstva u okviru Javnog poziva, kako se navodi obuhvataju nabavku i instaliranje nove opreme za korišćenje obnovljivih izvora energije i unapređenje energetske efikasnosti, kao i opreme za digitalizaciju i automatizaciju proizvodnje, softvera sa pratećim hardverom, kao i novih navigacionih GPS sistema za traktore.\nBespovratna sredstva kako se dodaje obuhvataju investicije za unapređenje proizvodnje u zaštićenom prostoru, nabavku novih mašina i opreme za proizvodnju biljaka na otvorenom polju, žetvu, transport, berbu voća i povrća.\nDetaljnije informacije o toma za koje nabavke i investicije se u okviru javnog poziva dodeljuju subvencije, dostupne su na sledećem LINKU.\nPravo ostvarivanje subvencija, kako se napominje imaju sva lica koja su upisana u Registar poljoprivrednih gazdinastava i imaju aktivan status.\nObrasci za prijavu na javni poziv koji je otvoren do 4. juna mogu da se nađu na sledećem LINKU, a uz njih je potrebno dostaviti i druga neophnodna uverenja čiji spisak može da se nađe na desetoj strani dokumenta koji je okačen na sledećem LINKU.\nTagovi: Ministar poljoprivrede Branislav Nedimović Ministarstvo poljoprivrede podsticaji u poljoprivredi\nJovana Gligorijević – Nesalomiva (VIDEO)


ponedeljak, 2. oktobar 2017. 15:25h\nRešenje je, tada kao predsednik Vlade potpisao Aleksandar Vučić.\nTime je stavljena tačka na dugogodišnji spor koji je pokrenut nakon smene Jovanovića, a Toplički okrug je sigurno u ovom trenutku jedini u Srbiji sa dva načelnika, jednim koji je nezakonito smenjen pa odlukom suda vraćen i drugim koji obavlja funkciju načelnika od 2014. godine.\nU tužbi podnetoj Upravnom sudu, Jovanović je osporio zakonitost rešenja o njegovoj smeni i postavljenju aktuelnog načelnika Nebojše Vukadinovića, jer je tom prilikom kako se navodi u Presudi prekršeno nekoliko zakona, a ispitujući zakonitost osporenog rešenja Upravni sud je našao da je tužba osnovana te da su učinjene „bitne povrede pravilnika postupka propisane odredbom člana 69. Zakona o opštem upravnom postupku“.\nUpravni sud je odlučio da osporeno rešenje poništi zbog povrede pravila postupka, ali ne i da vrati predmet na ponovni postupak i odlučivanje budući da je postupak pokrenut po službenoj dužnosti, zbog čega tuženi organ u izvršenju ove presude nije dužan da donosi novo rešenje, pri čemu ostaje na snazi rešenje tuženog organa 24 broj 119- 2416/2013. od 28.03.2013. godine o postavljenju Jovanovića za načelnika Topličkog okruga sa sedištem u Prokuplju – kaže se između ostalog u obrazloženju presude Upravnog suda u Nišu.\nU presudi se obavezuje Vlada Republike Srbije da na ime troškova upravnog spora Jovanoviću isplati 17. 870. 00 dinara u roku od 15 dana.\nAktuelni načelnik Topličkog okruga Nebojša Vukadinović koji je postavljen 2014. godine, nije bio dostupan za komentar jer je bio nedostupan na poznati telefonski broj, a na sms poruke nije odgovorio do pisanja ovog izveštaja.\nnačelnik Topličkog okruga\n+4 #11 slobodan 03-10-2017 19:30\nOvo je dokaz da je pravda spora ali dostižna! Bravo za sudstvo i Batu Jovanovića što je imao snage i volje da istera ceo proces do kraja! Svaka čast stari-novi načelniče Topličkog okruga!


Android revija » Telenor Play žurka na točkovima stiže u Beograd i Novi Sad Telenor Play žurka na točkovima stiže u Beograd i Novi Sad – Android revija\nOsim dobre muzike, Telenor vam nudi mogućnost da kreirate žurku po svom ukusu! Dovoljno je da odete na aplikaciju “Telenor Play žurka na točkovima“ na Telenorovoj Fejsbuk strani, i u nekoliko jednostavnih koraka, odaberete lokaciju na kojoj biste voleli da se žurka održi, plejlistu koja vam se najviše dopada, izgled promo tima i voditelja.\nPosebno iznenađenje čeka sve vas koji dođete na ovu neobičnu žurku na točkovima. Telenor je organizovao i nagradni kviz “Muzički izazov” u okviru koga ćete moći da osvojite dva puta po dve VIP karte za koncert Rijane u Cirihu i dve karte za Keln. Nagrada uključuje i prevoz minibusom do Ciriha, odnosno Kelna, džeparac i obilazak grada. Svaki takmičar može učestvovati u kvizu samo tri puta u toku dana, a samo korisnici Telenor Play+ paketa mogu da osvoje glavnu nagradu.\nTelenor Play žurka na točkovima stiže u Beograd i Novi Sad was last modified: April 30th, 2013 by Goran Aničić\nbeogradNovi-SadTelenorTelenor PlayTelenor Srbijažurka na točkovima


Studio koji razvija Call of Duty Mobile u 2020. zaradio 10 milijardi $\nU vlasništvu najvećeg izdavača na svetu je možda i najveći game developer.\nKako je preneo Rojters, prema informacijama koje su dobili od insajdera u industriji, TiMi Studios, u vlasništvu Tencent grupe, najverovatnije je postao najveći game developer na svetu.\nProšle nedelje je Tencent objavio da je tokom 2020. godine kompanija prihodovala oko 23,7 milijardi dolara u onlajn prodajama, a pretpostavlja se da je TiMi zaslužan za oko 40 odsto tog iznosa, dok su na drugom mestu Lightspeed i Quantum, developeri PUBG Mobile, sa oko 29 odsto.\nUkoliko su ovi navodi tačni, TiMi Studios je sa zaradom od oko 10 milijardi dolara u prethodnoj godini postao najveći game developer na svetu. Takav iznenadni rast nije nemoguć, jer studio razvija neverovatno popularne mobilne naslove poput Honor of Kings i Call of Duty Mobile.\nZahvaljujući globalnom porastu interesovanja za gejming, sasvim je moguće da su uspeli da zabeleže ovakav rezultat, što svedoči i o sve većoj ekspanziji i profitabilnosti tržišta mobilnih igara. Ovime se samo potvrđuje dominacija Tencent-a kao najvećeg izdavača video igara na svetu.\nTencent planira ekspanziju i na drugo najveće gejming tržište — američko. Trenutno su u izgradnji dva studija u Los Anđelesu, jedan za TiMi, a drugi za Lightspeed i Quantum, sa ciljem da u skorije vreme počnu sa pravljenjem igara sa još većim globalnim plasmanom.\nPored ovoga, Tencent ima udela u vlasništvu čitavog niza svetskih gejming kompanija, i već duže vreme predvodi na polju adaptacije PC i konzolnih naslova za mobilne uređaje.


U 2013. godini nije potpisan ugovor o međudržavnoj granici BiH i Crne Gore - Istinomjer\nU 2013. godini nije potpisan ugovor o međudržavnoj granici BiH i Crne Gore\n“Konstatovali smo da se proces, koji se odvijao dugi niz godina, privodi kraju, a to je da su naše ekspertne grupe okončale i privode kraju proces obilježavanja i zaključivanja sporazuma o međudržavnoj granici BiH i Crne Gore. Ukoliko to po planu i dinamici privedemo kraju, očekujemo da bi do kraja godine mogao biti potpisan sporazum o međudržavnoj granici”, rekao je Lagumdžija, javlja Anadolija.\nMinistar vanjskih poslova BiH, Zlatko Lagumdžija prilikom posjete svog crnogorskog kolege Igora Lukšića Sarajevu krajem augusta prošle godine, najavio je da će do kraja 2013. godine biti potpisan međudržavni sporazum o granici ove dvije zemlje, što se nije dogodilo bez obzira na izjave oba ministara kako se taj posao nalazi u završnoj fazi.\nInače, potpisivanje ugovora o granici bilo je u završnoj fazi još sredinom 2012. godine, a to su izjavili član Predsjedništva BiH Bakir Izetbegović i predsednik Crne Gore Filip Vujanović nakon sastanka u Mostaru prilikom regionalnog samita Unesca, 4. juna 2012. godine.\nTom prilikom najavljen je i dogovor oko dvojnog državljanstva između BiH i Crne Gore, o čemu su godinu dana kasnije ponovo razgovarali Lagumdžija i Lukšić.\nGovoreći o dvojnom državljanstvu, Lukšić je tada naveo da Međudržavna komisija radi svoj posao i kada dođe do mogućnosti sklapanja sporazuma koji će uvažiti sve specifičnosti sa jedne i sa druge strane, onda neće biti problema da se takav sporazum i zaključi.\nVijeće ministara BiH je na 63. sjednici usvojilo je informaciju Državnog povjerenstva za granicu BiH o razgraničenju između Bosne i Hercegovine i Crne Gore i prihvatilo prijedlog da se na dijelu neusuglašene granične crte između Foče i Pljevalja povuče granična crta prirodnom granicom – potokom koji dijeli ovo područje na dva približno ista dijela. Sjeverni dio trebao bi pripasti Crnoj Gori, a južni dio Bosni i Hercegovini.\nNo, prema saopštenju Ministarstva unutrašnjih poslova Crne Gore od 30. decembra 2013. godine zakazivanje završnog sastanka komisija Crne Gore i Bosne i Hercegovine za granicu, na kojem bi se ovaj ugovor konačno potpisao očekuje se tek u ovoj godini.\nIpak, ni jedan ni drugi sporazum nisu zaključeni u 2013. godini, a s obzirom da je Lagumdžija najavio zaključivanje sporazuma o međudržavnoj granici do kraja godine, možemo konstatovati da je njegovo obećanje ostalo neispunjeno.


Laguna - Bukmarker - Draganu Velikiću svečano uručena Vitalova nagrada - Knjige o kojima se priča\nKnjiževniku Draganu Velikiću uručena je 24. decembra nagrada „Zlatni suncokret“, koju 19. put dodeljuje fabrika Vital iz Vrbasa.\nVelikić je zahvalio Vitalu i žiriju na nagradi i primetio da ona možda nije jedina u Srbiji koja u razmatranje uzima kompletnu književnu produkcju na srpskom jeziku, ali je svakako najprestižnija, o čemu svedoči i lista laureata na kojoj „nema slučajnih imena“.\nVrednost nagrade, smatra Velikić, ne čini samo novčani iznos, već pre svega umetnička snaga nagrađenog dela, pa zato, dodao je, „nije neumesno reći da i laureat nagrađuje nagradu“.\n„Nakon proglašenja, među prvima mi je čestitao Miljenko Jergović sledećim rečima: ’Dragi Velikiću, prenesi moje čestitke upravi fabrike Vital. To je fabrika sa najboljim književnim ukusom na ovim prostorima, a i mnogo, mnogo šire’“, ispričao je laureat.\nOn je izrazio uverenje da će Vitalova nagrada sigurno kumovati bar još jednom izdanju romana „Islednik“.\n„Ono što sam znao kada sam stavio tačku na roman, to je da će to biti knjiga sa najviše čitalaca i nisam se prevario bez obzira na nagrade“, rekao je Velikić.\nVladimir Gvozden, predsednik žirija, u kome su bili i Dragan Jovanović Danilov i Nikola Strajnić, rekao je da Velikić u romanu „Islednik“ izlaže anatomiju duše koja se bori protiv bolesti zaborava tako što, kroz igru sećanja i dokumenta, isleđuje vlastitu putanju u javnom i privatnom životu, pokazujući još jednom da složenost egzistencije ne nalazi iskupljenje u jednostavnosti pisanja.\nRoman je, po oceni žirija, zavodljiva priča o potrazi glavnog lika za načinom kako da prikaže „malu istoriju“, kako da sazda ljudski i književni lik vlastite majke, što uključuje opise intimnih trenutaka.\n„Žiri se opredelio za Velikićev roman, jer je u njemu prepoznao suverenu i snažnu pripovedačku kulturu koja se slila sa lepotom običnog života“, istakao je Vladimir Gvozden.\nDragan Jovanović Danilov se osvrnuo na književnu vrednost romana „Islednik“, ocenivši da on predstavlja personalizovanu, duboko ličnu vizuru sveta.\n„Velikić je na stranicama ovog romana, kroz tajanstvena ukrštanja sudbina, uspeo da vaspostavi magijski duh jednog iščezlog vremena i vaskrsne jedno vreme i njegove ličnosti“, rekao je Danilov i dodao da je pisac duboko uvučen u priču i iz pozicije autoislednika pokušava da istraži šta se desilo sa njegovom majkom.\nDanilov je naglasio da se Velikić sa romanom „Islednik“ pridružio značajnim piscima poput Petera Handkea i Alena Boskea, koji su pisali o fenomenu majke.\nMarko Abramović, generalni direkor kompanije Vital, koja obeležava 160 godina postojanja, izrazio je nadu da će nagrada „Zlatni suncokret“ biti podstrek za nova dela i u budućnosti biti doprinos očuvanju i negovanju pisane reči.


Ministar Radulović u telefonskom razgovoru sa zamjenikom direktora EEAS Makovcem: Vanjska politika Crne Gore u potpunosti usaglašena sa zajedničkim pozicijama EU\nMinistar vanjskih poslova Đorđe Radulović razgovarao je danas telefonom sa zamjenikom direktora Evropske službe za vanjske poslove (EEAS) Markom Makovcem. Ministar Radulović je istakao da se Crna Gora u kontinuitetu usaglašava sa svim deklaracijama i odlukama Savjeta EU u pogledu zajedničke vanjske i bezbjednosne politike, što je potvrda posvećenosti Crne Gore ispunjavanju obaveza iz evropske agende.\nMinistarstvo vanjskih poslova pozvalo je sve diplomatsko-konzularne predstavnike da dođu u Crnu Goru do 18. januara zbog održavanja ambasadorskih konsultacija.\nMinistar vanjskih poslova Đorđe Radulović sastao se danas, tokom prvog dana posjete SR Njemačkoj, sa predsjedavajućim Josipom Juratovićem i ostalim članovima Parlamentarne grupe za Jugoistočnu Evropu u Bundestagu...\nMjere u cilju suzbijanja pandemije COVID-19 za period 12.01. – 26.01.2021.\nPrinc Nikola Petrović Njegoš čestitao ministru Đorđu Raduloviću stupanje na dužnost\nPrinc Nikola Petrović Njegoš uputio je šefu diplomatije Đorđu Raduloviću čestitku povodom stupanja na dužnost ministra vanjskih poslova Crne Gore.\nMinistar vanjskih poslova Đorđe Radulović primio je danas u oproštajnu posjetu šeficu Misije OEBS-a u Crnoj Gori Mariz Davije. Ministar Radulović je zahvalio ambasadorki Davije na ličnom zalaganju tokom četvorogodišnjeg mandata u Podgorici, kao i na podršci OEBS-a u domenu demokratizacije društva, ljudskih prava i slobode medija.


Udes u Ripnju: Automobil udario u lokomotivu\nKako je saopšteno iz "Srbija KarGo-a", u tom sudaru vozač putničkog vozila je prošao bez povreda i potrebe za hospitalizacijom, piše "Telegraf".\nIstiču i da je taj prelaz obezbeđen vertikalnom drumskom signalizacijom.\nLokomotiva železničkog prevoznika "Srbija KarGo" je saobraćala iz Mladenovca za Resnik, a saobraćaj na ovom delu pruge je trenutno u prekidu.\nNa licu mesta su pripadnici MUP-a i zajednička železnička komisija za isleđenje vanrednih događaja, koja će utvrditi sve detalje ove nesreće.\nŽelezničke kompanije "Srbija Kargo" i "Infrastruktura železnice Srbije" ponovo apeluju na sve učesnike u saobraćaju da poštuju propise i saobraćajnu signalizaciju, kao i da budu na većem oprezu zbog otežanih vremenskih uslova, jer samo tako mogu da se spreče nesreće i sačuvaju ljudski životi.\nDROGIRAN ZA VOLANOM: Prošao kroz crveno, pričao mobilnim u Novom Beogradu\nNESREĆA NA PUTU LAPOVO-SVILAJNAC: U sudaru dva automobila povređene najmanje četiri osobe\nudes Ripanj Pružni prelaz


Banca Intesa učvrstila lidersku poziciju\nKako je saopšteno na konferenciji za medije, Banca Intesa je u 2007. godini zabeležila odlične poslovne rezultate i prema osnovnim pokazateljima uspešnosti bankarskog poslovanja kao što su bilansna suma, ukupni depoziti i plasmani, zauzela prvo mesto na domaćem bankarskom tržištu. Prema podacima Narodne banke Srbije, a zaključno sa 31. decembrom 2007. godine Banca Intesa Beograd je godinu završila kao liderska banka po visini bilansne sume od 2,5 milijarde evra i tržišnim učešćem od 12,5%, a vodeća je i po visini ukupnih depozita od 1,9 milijardi evra i ukupnih plasmana koji su dostigli 1,2 milijardi evra.\nKako je istakla Draginja Đurić, predsednik IO Banca Intesa, uprkos poslovanju u uslovima restriktivne monetarne politike i uz inflaciju koja je bila veća od projektovane, Banca Intesa je ostvarila odlične rezultate u svim segmentima poslovanja zauzimajući vodeću poziciju na srpskom bankarskom tržištu ispred Rajfajzen banke i Komercijalne banke.\n» Banca Intesa je pre nekoliko nedelja povećala kapital za 50 miliona evra, a do sredine godine nas očekuje još jedna dokapitalizacija od 70 miliona evra, pa će samo u ovoj godini osnovni kapital biti uvećana za 120 miliona evra, tako da će ukupni kapital dostići 477 miliona evra. Uvećavanje kapitala je samo jedan od dokaza da matična grupacija Intesa Sanpaolo nastavlja da investira i jača svoju poziciju na ovom tržištu«, rekla je Draginja Đurić.\nPoslovanje Banca Intesa u protekloj godini obeležila je uspešna integracija sa Panonskom bankom. Nakon pripajanja Panonske Banke, Banca Intesa posluje sa mrežom od 224 ekspoziture koja pokriva teritoriju cele zemlje. Broj klijenta Banke je dostigao 1,263 milion, a samo u toku 2007. godine Banca Intesa je zadobila poverenje 172.000 novih klijenata, od čega je 160.000 građana i 12.000 privrednih subjekata. Banka je nastavila sa dinamičnim kreditiranjem domaće privrede, potvrđujući da je najveći kreditor srpske privrede uvećavši tokom protekle godine ukupne plasmane za 31%, tako da oni iznose 839 miliona evra. Ukupni depoziti privrede porasli su za 32% u 2007. godini, dostigavši iznos od 854 miliona evra. Banka je vodeća na tržištu i u domaćem i međunarodnom platnom prometu, a u poslednjem kvartalu 2007. godine počela je da obavlja i poslove faktoringa.\nKako je rekao Dejan Tešić, član IO Banca Intesa, nivo ukupne štednje građana u 2007. godini zabeležio je visoku stopu rasta uz povećanje od 263 miliona evra odnosno 52%, tako da Banca Intesa sa 772 miliona evra depozita građana, ostvaruje udeo od 14.5% u ukupnoj štednji stanovništva u Srbiji.\n„U ukupnom povećanju devizne štednje građana u zemlji u 2007. godini, 16.4% se odnosi na klijente Banca Intesa. Plasmani stanovništvu zabeležili su rekordan rast od 83%, tako da iznose 405 miliona evra, a banka je učvrstila lidersku poziciju na tržištu kredita ostvarujući brži rast u odnosu na prosek tržišta koji je iznosio 48.2%. U 2007. godini značajno je poboljšan kvalitet portfolia, u smislu povećanja udela stambenih kredita u ukupnim plasmanima stanovništvu. U 2007. godini jedan od osnovnih generatora izuzetnog poslovnog uspeha Banke predstavljaju ostvareni rezultati u poslovanju sa malim biznisom, gde su ukupni plasmani dostigli iznos od 75 miliona evra, dok su depoziti malih preduzeća i preduzetnika iznosili 109 miliona evra.“ , dodao je Dejan Tešić.\nBanca Intesa je zadržala vodeću poziciju i u poslovanju sa platnim karticama, sa ukupnim brojem od 1.007.696 izdatih platnih kartica, od čega je samo u 2007. godini izdato 182.390 kartica. U narednom periodu Banka će se fokusirati na jačanje investicionih poslova, kao i unapređenju pobude namenjene stanovništvu, tako da će u ovoj godini početi da odobrava stambene kredite za stanove ui izgradnji i za individulanu stambenu gradnju, a posebna pažnja biće posvećena kreditiranju građana u dinarima.\nZamenik predsednika IO Banca Intesa Silvio Pedrazzi najavio je da će razvoj poslovanja banke u 2008. godini biće usmeren u pravcu osnivanja investicionog fonda, razvoj faktoringa i privatnog bankarstva, jačanje lizing aktivnosti, kao i proširenje usluga u domenu investicionog bankarstva.


Stečaj preduzetnika – put ka ličnom bankrotstvu? | Zunic Law Firm\nStečaj preduzetnika – put ka ličnom bankrotstvu?\nPrema podacima APR-a u Republici Srbiji je trenutno registrovano 281.805 preduzetnika. To znači da preduzetnika u našoj zemlji ima dva puta više nego privrednih društava.\nImajući u vidu njihovu brojnost, i time nesumnjivi značaj za celokupnu privredu, zanimljivo je da je Srbija jedna od retkih zemalja, ne samo u regionu, nego i u Evropi, koja zakonski nije regulisala pitanje stečaja preduzetnika. Iako je Zakon o stečajnom postupku iz 2004. godine predviđao mogućnost sprovođenja postupka stečaja nad preduzetnicima – fizičkim licima, zbog neprimene u praksi, ovaj institut je izostao prilikom zakonske revizije već 2010. godine i od tad ne postoji u našem zakonodavstvu.\nMeđutim, kako je formirana radna grupa za izradu nacrta zakona koji će regulisati stečaj preduzetnika, ova oblast ne bi još dugo trebala da ostane neregulisana. Krajnji cilj regulisanja stečaja preduzetnika jeste postepeno uvođenje instituta stečaja fizičkih lica i ličnog bankrotstva u srpsko zakonodavstvo, što znači da će biti omogućena isplata obaveza i prezaduženih građana. Planira se postupno uvođenje ovih instituta kroz faze, imajući u vidu potencijalne rizike, ali i kapacitete sudova.\nPreduzetnik je fizičko lice koje obavlja privrednu delatnost u cilju ostvarivanja prihoda, koje je kao takvo registrovano u APR, na određeno ili neodređeno vreme.\nPreduzetnik odgovara celokupnom svojom imovinom za sve obaveze koje nastanu u vezi sa obavljanjem delatnosti, dok mu odgovornost ne prestaje brisanjem iz registra. Odgovornost celokupnom ličnom imovinom preduzetnika je osnovna i najbitnija razlika preduzetnika u odnosu na članove društva sa ograničenom odgovornošću, koji odgovaraju za obaveze društva samo svojim ulogom u društvu.\nPored preduzetnika registrovanih u APR, preduzetnici su i fizička lica upisana u posebne registre koji obavljaju delatnost slobodne profesije, uređenu posebnim propisom (npr. advokatura).\nStečaj je sudski postupak najpovoljnijeg kolektivnog namirenja poverilaca nad dužnikom, pri čemu se teži da se postigne najveća moguća vrednost tog, stečajnog, dužnika.\nMože se sprovesti bankrotstvom ili reorganizacijom.\nProstije rečeno, kada jedan privredni subjekat (stečajni dužnik) u određenom vremenskom periodu ne može da odgovori svojim novčanim obavezama, to predstavlja stečajni razlog, a njegovi poverioci (stečajni poverioci) i dalje imaju pravo da naplate svoja potraživanja prema stečajnom dužniku. Cilj postupka stečaja je da što veći broj poverilaca naplati svoja potraživanja prema dužniku, a da to bude na najpovoljniji mogući način za dužnika.\nZakonsko regulisanje stečaja preduzetnika\nDanas je u Srbiji moguće sprovesti stečaj samo nad privrednim društvom, ali ne i nad preduzetnicima.\nMinistarstvo privrede formiralo je radnu grupu za izradu nacrta zakona kojim bi bio regulisan stečaj preduzetnika, a u skladu sa Programom za rešavanje problematičnih kredita za period od 2018 – 2020. godine, koji je donela Vlada Republike Srbije (dalje: Program).\nIdeja je da sam stečaj preduzetnika bude jednostavno formulisan, kako bi to podstaklo poverioce i dužnike da pokreću ovaj postupak.\nPlanirano je da stečaj preduzetnika bude uređen Zakonom o stečaju, dakle došlo bi do dopune zakona, dok bi stečaj fizičkih lica bio uređen ili ovim zakonom ili bi bio donet potpuno nov zakon, u zavisnosti od odluke o nadležnosti sudova.\nCilj stečaja preduzetnika\nStečaj preduzetnika za cilj ima da obezbedi oslobađanje preduzetnika od prezaduženosti u efikasnom roku. U uporednoj praksi se pokazalo da je najefikasniji pristup onaj koji omogućava oslobađanje od duga i „novi početak“ za preduzetnika kroz postupak reorganizacije, ali se istovremeno mora voditi računa da se spreče zloupotrebe. To konkretno znači da se mora obezbediti zaštita poverilaca i sprečiti izigravanje naplate njihovih potraživanja.\nPored reorganizacije preduzetnika, pominje se i vaninstituciona mogućnost reorganizacije – finansijsko restruktuiranje.\nNajavljuje se da će neka imovina preduzetnika biti izuzeta iz stečajne mase. Stečajnu masu inače čini celokupna imovina stečajnog dužnika na dan otvaranja stečaja, ali i ona imovina koju stečajni dužnik stekne tokom stečaja.\nU smislu izuzimanja neke imovine preduzetnika iz stečajne mase pominju se različiti kriterijumi: izuzimanje po vrednosti, po osnovu novčanog iznosa, po vrsti stvari, po osnovu upotrebe stvari i izuzimanje na osnovu potrebe dužnika i članova domaćinstva za određenom imovinom.\nPotrebno je iskoristiti postojeći institucionalni okvir, što će svakako biti lakše primenljivo kada je u pitanju stečaj preduzetnika, a predstavljaće veći izazov kada se bude uređivao stečaj fizičkih lica.\nKao jedan od osnovnih problema u sprovođenju ovog postupka, navodi se to što je u praksi često veoma teško razlikovati dugove preduzetnika po osnovu poslovanja i druge dugove tog lica, koji se ne tiču njegove privredne delatnosti, jer stečaj preduzetnika ne bi trebao da bude ograničen samo na dugove po osnovu poslovanja.\nKako uvođenje stečaja preduzetnika jeste prva faza ka uvođenju stečaja fizičkih lica, kao nedostatak ovakvog postupnog regulisanja ističe se da stečaj nad fizičkim licima zahteva uvođenje novih instituta, a naročito zbog zaštite podataka o ličnosti. Zbog toga, neki ovakvo upotpunjavanje stečajnog postupka smatraju iznuđenim rešenjem. Sprovođenje postupka stečaja nad fizičkim licima (građanima) svakako će zahtevati posebnu edukaciju stečajnih upravnika, što iziskuje materijalne resurse i vreme.\nIako je najavljivano da će nacrt zakonskog teksta biti pripremljen još u junu 2020. godine, očigledno je kriza izazvana korona virusom doprinela da se sa onom procedurom prolongira.\nTim Zunic Law odneo pobedu u sporu za nelojalnu konkurenciju Nacrt izmena Zakona o parničnom postupku – da li će pravda biti dostupna...


СРБИЈА СУЗАМА НЕ ВЕРУЈЕ, ПОСЕБНО СВОЈИМ - Нови Стандард\nSRBIJA SUZAMA NE VERUJE, POSEBNO SVOJIM\nDRAGANA TRIFKOVIĆ Povodom filma RT o bombardovanju Srbije vredi postaviti pitanje kako je moguće...\nPovodom filma RT o bombardovanju Srbije vredi postaviti pitanje kako je moguće da se srpskim stradanjem više bave Rusi nego Srbi\nPoznata ruska TV stanica Rusija danas (Russia Today – RT) snima dokumentarni film o bombardovanju Srbije (1). Planirano je da on bude prikazan uoči petnaestogodišnjice NATO agresije na Srbiju, odnosno tadašnju Jugoslaviju. U najavi za film stoji: „Predveče 24. marta 1999. godine NATO vojska je započela vazdušne napade na nekoliko većih gradova u Jugoslaviji. Bombardovanje je trajalo tri meseca. Kao rezultat toga – na stotine mrtvih i ranjenih, osakaćeno hiljade sudbina. Mnoge taj košmar i dalje proganja“. Petnaest godina kasnije reporteri RT, Srpkinja i Amerikanka, postavljaju pitanje: „Zašto?“ Elena Milinčić i Anisa Naj govore o tome koliku cenu NATO operacije su platili ljudi i šta se krilo iza medijskog napada na režim Slobodana Miloševića, kao i o tome kako je rat predstavljen u Americi, a kako je viđen u Srbiji. Važno je napomenuti da je RT najgledanija strana televizija u Americi i da je posle BBC najgledanija u Londonu.\nRatovima u bivšoj Jugoslaviji, kao i ulozi SAD i EU, odnosno članicama NATO alijanse u njima, poklanja se posebna pažnja u Rusiji. U vreme kada su se odvijali sukobi na prostoru bivše Jugoslavije, Rusija je bila krajnje oslabljena, sistematski urušena, kriminalizovana, opljačkana i u dobroj meri okupirana sa Zapada uz pomoć „meke sile“. Predsednik Boris Jeljcin bio je zagovornik samostalne i suverene države (na rečima), a zapravo je vodio poslušničku politiku prema Zapadu. Do te mere je prihvatio „zapadne vrednosti“ da je izigravao cirkuzanta u svakoj prilici (2). Politika, ekonomija i mediji su bili pod velikim uticajem Zapada. Izvršena je istorijska pljačka Rusije kroz tranziciju i privatizaciju. Dolaskom predsednika Vladimira Putina na vlast, period agonije je okončan. Rusija počinje da vraća kontrolu nad svojim resursima, da bi deceniju kasnije povratila svoju moć. Iskustvo bombardovane Srbije dosta je uticalo na javno mnjenje u Rusiji iako je to kod nas malo poznato.\nProšle godine je na ruskom prvom kanalu, prikazan film o genocidu nad Srbima u Hrvatskom kroz istoriju (3). Snimljeno je nekoliko dokumentarnih filmova o Kosovu i Metohiji, koji govore o trenutnom položaju Srba u toj srpskoj pokrajini (4) (5). Osim toga, u vestima na ruskim kanalima često se emituju prilozi o KiM (6) (7). Ruska javnost je dobro informisana o kosovskoj, odnosno antidržavnoj politici koju vode srpski zvaničnici. Ako uzmemo u obzir potpunu medijsku cenzuru u Srbiji, koja je daleko prevazišla Miloševićev medijski mrak, možemo da zaključimo da je ruska javnost bolje upoznata sa dešavanjima u Srbiji od srpske javnosti. Mnoge teme u vezi sa Srbijom koje su zastupljene u ruskim medijima nisu nikada imale priliku da budu otvorene kod nas iako su očigledne.\nRuski institut za strateška istraživanja (RISI), koji odnedavno ima predstavništvo i u Beogradu, snimio je dokumentarni film o problemima u Republici Srpskoj i težnjama Zapada da izvrši reviziju Dejtonskog sporazuma (8). Ovaj institut, odnosno njegovo predstavništvo u Beogradu, ima u planu da nastavi sa snimanjem dokumentarnih filmova o položaju Srbije i dešavanjima na prostoru bivše Jugoslavije, čime bi zapravo trebalo da se bavi neka srpska institucija. RISI u Moskvi takođe snima dosta priloga koji se odnose na Srbiju (9) (10).\nU svetlu dešavanja u Ukrajini ruski mediji sada posebno analiziraju umešanost SAD i EU u izazivanje ratova na prostoru bivše Jugoslavije, kao i otimanje južne srpske pokrajine (11). Iako okupirani srpski mediji nisu preneli pravu poruku paralele između Kosova i Krima, ona je ruskoj javnosti sasvim jasno predočena. Predsednik Putin je naveo Kosovo kao primer kršenja međunarodnog prava i nasilja nad državom Srbijom, uz obrazloženje da se Rusija zalaže za poštovanje međunarodnog prava i očuvanje mira. Nasilje nad Ukrajinom vrše isti oni koji su izvršili agresiju na Srbiju. Zapadne sile su organizovale nasilno smenjivanje legalne vlasti u Ukrajini, uz pomoć neonacista, ekstremista i plaćenih snajperista koji su pucali kako na demonstrante i na policiju. Poređenje Kosova i Krima nije bilo i kontekstu opravdavanja nasilja nad Srbijom, naprotiv. Ni jednog trenutka predsednik RF nije rekao: zapad je oteo KiM, pa će Rusija po tom principu isto uraditi sa Krimom, već je istakao razliku između agresije Zapada i napora Rusije da vrati svetsku politiku u okvire međunarodnog pravnog poretka.


VojvodinaCafe - Vojvodina pred USS zbog Zakona o budžetu\nVojvodina pred USS zbog Zakona o budžetu\nVest objavljena: 27.09.2012 11:13\nVlada Vojvodine odlučila je da zatraži ocenu ustavnosti Zakona o budžetskom sistemu zbog načina finansiranja Pokrajine, izjavio je potpredsednik vojvođanske vlade i pokrajinski sekretar za poljoprivredu Goran Ješić. "Očekujemo da Ustavni sud Srbije zaštiti prava Vojvodine u slučaju budžeta", rekao je Ješić.\nPrema njegovim rečima, članovi pokrajinske vlade smatraju da je izmenama tog zakona prekršen Ustav i dodao da to nije dobro "naročito od onih koji se zalažu za decentralizaciju i regionalizaciju".\nPodsećajući da je bio aktivan u antiustavnoj kampanji 2006. godine, Ješić je povodom ustavne odredbe u kojoj je definisano da Vojvodini pripada sedam odsto rekao da u svetu ne postoji ustav kojim se brojkom definiše koliko nekome pripada finansijskih sredstava.\n"Ustavom je trebalo definisati izvorne nadležnosti Pokrajine, a Zakonom o finansiranju Pokrajine da se omogući Vojvodini da napravi svoju poresku upravu i onda mi ne bi zavisili od nekog Dinkića ili nekog ministra tamo", rekao je Ješić.


Jer deca su UKRAS SVETA: Opština Rogatica svakom novorođenčetu daje 500 KM, ali to NIJE SVE\n13.02.2018. 15:39 > 15:39\nOpština Rogatica odlučila je u cilju stimulisanja nataliteta da naknade za novorođenčad i u ovoj godini iznose 500 maraka.\nOvom odlukom, koju su na poslednjoj sednici usvojili odbornici Skupštine opštine, predviđeno je da roditelji svakog deteta sa prebivalištem na području opštine koje se rodi tokom 2018. dobiju 500 maraka.\n- Ovom odlukom samo se produžuje prošlogodišnja, kojom je sa ranijih 300 naknada za novorođenče povećana na 500 maraka - rekao je načelnik Odeljenja za upravljanje lokalnim razvojem, privredu i društvene delatnosti Delivoje Đerić.\nIstom odlukom predviđeno je i da se bračnim parovima koji poseduju medicinsku dokumentaciju da se leče od steriliteta duže od tri godine priznaju troškovi lečenja u iznosu do 1.000 maraka.\nSvako novorođenče u Širokom Brijegu od gradske vlasti dobija 500 KM


Prevoz posade aviona - ECS LIMO SERVIS\nUsluga sa kojom je naša kompanija svoje, sada već vrlo uspešno poslovanje počela se odnosila na prevoz posade aviona. U međuvremenu smo našu ponudu proširili i mnogim drugim uslugama, ali smo takođe nastojali i da primarnu ponudu značajno poboljšamo.\nPrevoz posade avionskih kompanija se najpre vrši na zahtev konkretnih pravnih lica. Pored toga specijalizovali smo se i na uslugu koja je usmerena na brzi transfer putnika, ukoliko dođe do određenih vanrednih okolnosti, kao što su recimo preusmeravanje ili otkazivanje leta.\nPotrebno je da napomenemo da naša kompanija ima specijalizovani logistički tim koji je neprekidno dostupan klijentima. Kako bi prevoz posade aviona protekao u najboljem redu, naš tim će voditi računa o svim aktuelnostima koje su vezane za aerodrom, te će pomno pratiti letove i izmene na njima, tako da smo maksimalno profesionalni i konkretnu uslugu sprovodimo najefikasnije.\nUkoliko postoji potreba za transfer putnika u navedenim okolnostima, mi ćemo obezbediti izuzetno brzu i svakako pouzdanu uslugu, te klijentima omogućiti da ne doživljavaju dodatni stres, koji prouzrokuje otkazivanje letova ili njihovo preusmeravanje.\nZa izvršenje usluge koja podrazumeva prevoz posade avionskih kompanija se koriste komforna vozila, a vozači su u potpunosti diskretni i pouzdani, tako da će klijente, odnosno zaposlene u pomenutim kompanijama da prevezu do odredišta bezbedno, brzo i u roku pa njihov nadređeni neće imati nikakvog razloga za zabrinutost.


Kako je to biti dete koje će "ionako uskoro umreti"\nKad se vrati Tomica sa Balija\nNepokretno dete u Srbiji ne može da dobije ni invalidska kolica, a u Smederevu ni BSG vakcinu, pod monstruoznim izgovorom da će ionako uskoro umreti\nJasmina Tomić ima 33 godine, i živi u Smederevu sa svoja tri sina i mužem. Svi zajedno mesečno na raspolaganju imaju samo 20.000 dinara. Od tih para treba obezbediti i lekove za dvojicu mlađih sinova koji boluju od progresivne mišićne distrofije.\nJoš dok je u stomaku nosila najmlađeg sina - ni Jasmina, ali ni svi lekari koji su pregledali nju i sinove, nisu znali da je njen srednji sin oboleo od opake bolesti koja može imati i smrtne posledice. U osmom mesecu trudnoće Jasmina je bila na pregledu u Klinici za decu i omladinu u beogradskoj Subotićevoj ulici, gde je dr Ivan Drndarski uzeo krv na analizu i od majke i od srednjeg sina.\nPošto su u to vreme vladale boginje, a klinika nije bila opremljena posebnom prostorijom za zaštitu pacijenata od zaraze, oboje su otpušteni istog dana, a na rezultate su čekali dve nedelje. Na sledećem pregledu u biohemijskoj laboratoriji utvrđeno je da su i majka, i njen srednji sin i još nerođena beba - zdravi.\nIzgleda da te 2004. godine niko nije razumeo laboratorijske nalaze, mada ni danas situacija ne deluje mnogo bolje. Genetika je u Srbiji tek u povoju. Kada je rodila najmlađeg sina doktorka Mišić je Jasmini gotovo ironično rekla: "Rodila si još jedno bolesno dete".\nNovorođenče je prebačeno na Institut za majku i dete, odakle je otpušteno posle dve nedelje sa nejasnim dijagnozama. Srednjem sinu u to vreme postajalo je sve lošije, prestao je da hoda, i tada počinje majčina očajnička borba za izlečenje dvojice sinova. Po njenim rečima, u Domu zdravlja čak su odbili da bebu vakcinišu, pod izgovorom da će - ionako uskoro umreti...\nZrak nade pružio joj je dr Miodrag Stojković iz Leskovca, koji ju je besplatno posavetovao da pokuša sa matičnim ćelijama. Problem je što u Srbiji nema stručnjaka za tako nešto, a porodica Tomić nema para za operaciju u inostranstvu. Jedno lečenje u Padovi koštalo bi 10.000 evra.\nKako se naša država odnosi prema bolesnoj deci najbolje pokazuje činjenica da ni srednjem sinu, koji je danas već nepokretan, niko nije hteo da nabavi invalidska kolica. Čak je bilo problema i da bude upisan u osnovnu školu, kada su simptomi bolesti postali očigledni - iako bolest nije zarazna, a dete je psihički sposobno da pohađa nastavu.\nJasmina Tomić se u svom očajanju pismeno obratila i ministru zdravlja Tomici Milosavljeviću, ali ni posle više meseci od njega nije dobila nikakav odgovor. Da joj je makar poslao pismo utehe, da se barem opravdao činjenicom da ni on sam nije u bog zna kako dobroj materijalnoj situaciji, jer još otplaćuje operaciju kičme u Nemačkoj! Možda se ministar Tomica seti ovog slučaja kada se vrati sa zimovanja koje zajedno sa suprugom provodi na Baliju, i nađe sredstva da se bolesnoj deci obezbede bar najnužnija pomagala?


Privrednici donirali KCCG 50 hiljada eura :: Društvo\n12.07.2019. 13:59 ➔ 15:53\nPrivredna komora Crne Gore donirala je 50 hiljada eura Kliničkom centru (KCCG), a novac će biti upotrijebljen za nabavljanje ultrazvučnog aparata za potrebe Instituta za bolesti djece i rekonstrukciju Klinike za interne bolesti KCCG.\nDirektor Kliničkog centra Crne Gore (KCCG) Jevto Eraković zahvalio je privrednicima koji su se organizovali posredstvom Privredne komore i dodijeli vrijednu donaciju KCCG.\n„Inicijativu i gest koju su prihvatili od Privredne komore predstavlja uzor društveno odgovornim kompanijama i način na koji treba podržavati zdravstveni sistem Crne Gore“, rekao je Eraković.\nPrema njegovim riječima, donacije su bile različite od pojedinačnih donatora.\n„Posebno bih istakao Elektroprivredu CG i kompaniju Fly Montenegro koji su sa najvećim donacijama doprinijeli da ovaj iznos bude ovakav“, zaključio je Eraković.\nPredsjednik Privredne komore Vlastimir Golubović rekao je da će ova donacija kao i one koje će uslijediti, doprinijeti boljim uslovima rada u KCCG i da će uticati na poboljšanje kvaliteta usluga crnogorskim građanima.\n„KCCG je srce zdravstvenog sistema i nadam se da će sve donacije, zajedno sa ovom, poboljšati uslovi rada u Kliničkom centru i da će uticati na smanjenje odliva kadrova“, istakao je Golubović.\nKako je kazao, ta praksa nije prisutna samo u Crnoj Gori nego i u regionu, ali sa izdvajanjem sredstava koje država iz budžeta odvaja za zdravstveni sistem potreba za odlaskom bi trebalo da se smanji.\n„Svi donatori koji to kontinuirano rade tokom godine doprinijeće da se poboljšaju uslovi rada kadrova, tako da oni neće imati razloga za odlazak iz Crne Gore“, istakao je Golubović.\nPrema njegovim riječima, Privreda Crne Gore se razvija dobrom dinamikom i to je garancija dobrih budžetskih prihoda, a samim tim i većih izdvajanja za zdravstveni sistem.\n„Na humanosti se ne treba mnogo zahvaljivati, ali bih izdvojio Elektroprivredu Crne Gore i Fly Montenegro kao kompanije koje su koje se nalaze među donatorima, koje su donirale novac“, zaključio je Golubović.


Tačnije, ne samo da je u pitanju nova država, već i novi kontinent jer će popularni "Jovelja" potpisati ugovor sa LA Galaksijem, klub za koji je pre nekoliko godina nastupa i Zlatan Ibrahimović.\nNjegov doskorašnji klub Ajntraht iz Frankfurta pristao je da proda mladog fudbalera. Kako piše novinar Fabricio Romano saradnja između američkog kluba i Joveljića biće ozvaničena danas.\nMediji prenose da će Joveljić sa Galaksijem potpisati ugovor na četiri i po godine u vrednosti od 3,5 miliona evra uz razne bonuse.\nJoveljić je na pozajmici u austrijskom Volfzbergeru imao sjajnu sezonu, postigao je 20 golova u svim takmičenjima, ali je Ajntraht odlučio da prihvati ponudu i proda srpskog fudbalera.


Izvor: B92, 28.Mar.2020, 18:09 (ažurirano 02.Apr.2020.)\nNjujork -- Britanski satelitski telekomunikacioni operater UanVeb (OneWeb) saopštio je danas da je u SAD podneo zahtev za zaštitu od bankrota.\nOva kompanija je zahtev podnela po osnovu Poglavlja 11, kako bi nastavio da traži kupca za svoj biznis. Takođe, satelitski operater je saopštio i da je smanjio radnu snagu zbog epidemije koronavirusa.\nUanVeb je u pregovorima o takozvanom finansiranju dužnika koji poseduje vlastitu imovinu (debtor-in-posesion financing), što >> Pročitaj celu vest na sajtu B92 << bi, ako sud da odobrenje, podržalo tekuće poslovanje kompanije, navodi se u saopštenju te firme, bez preciziranja koliko je radnih mesta ugašeno, prenosi Rojters.\nFinansiranje dužnika koji ima vlastitu imovinu, a na koju zakonsko pravo polažu poverioci po osnovu zaloga ili drugih vrsta kolaterala, podrazumeva da se kompaniji dozvoli korišćenje ili prodaja te imovine za poslovne aktivnosti.\nUanVeb je takođe saopštio da je u pregovorima o finansiranju od početka godine, ali da je taj proces zastao zbog finansijskih uticaja epidemije koronavirusa.\n"Naša trenutna situacija je posledica uticaja krize epidemije virusa COVID-19 na privredu", izjavio je glavni izvršni direktor Adrijan Stekel.\nOvaj satelitski operater je procenio vrednost svoje imovine u rasponu od jedne do 10 milijardi dolara, a u istom rasponu se kreću i njegovi dugovi, navodi se u podnesku dostavljenom američkom Stečajnom sudu za južni okrug Njujorka.\nFirma je početkom februara lansirala 74 satelita, uključujući 34 sa kosmodroma Bajkonur u Kazahstanu, kako bi omogućila brzi internet pristup putem satelitske telekomunikacje.


Logo Međunarodne razvojne finansijske korporacije (DFC)\nIzvršni direktor američke Međunarodne razvojne finansijske korporacije (DFC) Adam Boler najavio je dolazak delegacije na visokom nivou u Beograd u cilju otvaranja kancelarije. Stručnjak PKS-a za Glas Amerike kažu da je to događaj od izuzetnog strateškog značaja i da Sjedinjene Države njime "bacaju sidro" u regionu nasuprot kineskom ekonomskom uplivu.\nU dva identična tvita, na srpskom i albanskom jeziku, Adam Boler prošlonedeljne razgovore Beograda i Prištine u Vašingtonu nazvao istorijskim i najavio dolazak visoke delegacije DFC 21. septembra u Beograd.\nU poruci je takođe potvrdio da će DFC otvoriti kancelariju, kako bi otpočela sa projektima ključnim za ekonomsku normalizaciju između Beograda i Prištine, dogovorenu na sastanku u Beloj kući.\nNenad Đurđević, savetnik predsednika Privredne komore Srbije, u izjavi za Glas Amerike poredi dolazak DFC-a sa "jednom vrstom sidra" koje će ukotviti Sjedinjene Države u regionu preko strateških projekata koje su važni i za SAD, i za države u kojima se sprovode.\nStrateški potez Vašingtona\nDolazak DFC-a u Srbiju, a i u region, kaže Đurđević - pojašnjavajući da bi kancelarija u Beogradu trebalo da bude regionalnog karaktera - "jedan je vrlo važan strateški potez Vašingtona, koji će će imati strateške posledice po Srbiju i Zapadni Balkan, jer će otvoriti poptuno drugačije mogućnosti finansiranja i podrške SAD projektima koji su strateški i na taj način će potencijalno dodatno vezati Zapadni Balkan i Srbiju ka evroatlanskim integracijama i Sjedinjenim Državama".\nNenad Đurđević, savetnik predsednika Privredne komore Srbije (Foto: Privatna arhiva)\nU sporazumu iz Vašingona, kaže on, izlistano je nekoliko zanimljivih projekata koji se tiču i Srbije i regiona i "kroz njih vidimo razmišljanje SAD kako bi mogli da budu neka vrsta takmaca kineskim projektima koji su vezani za 'Jedan pojas, jedan put'", kaže Đurđević.\nOva aktivnost DFC-a, nastavlja on, otvara novo polje u kome SAD, kao i njihovi evrpski partneri, otvraraju prostor.\n"Dakle, otvara se prostor koji je ne samo ekonomski strateški bitan, već i politički bitan jer može pozitivno da utiče na orijentaciju ovih zemalja ka evroatlantskim integracijama".\nFokus i na privatne firme, korišćenje tehnologije...\nĐurđević podseća da DFC po svom portforilu podržava uglavnom velike strateške odluke, u oblasti infrastrukture - "što se ne odnosi samo na puteve i pruge, već i na energetiku, što je veoma važno" - a podržava i privatni sektor kroz projekte.\n"To je njima glavni fokus, podrška privatnom sektoru u projektima koji mogu da donesu profit svima i koji mogu da uvećaju vrednost samog projekta od početka i da tako budu zanimljivi za dalje investiranje pre svega američkih, a i drugih finansijskih fondova", kaže Đurđević.\nKao veoma strateški važno, on navodi da se kroz takav pristup državama i privatnim kompanijama otvara mogućnost korišćenja američke tehnologije kroz te projekte, kao i američkog "nouhau", "što je dodatna vrednst u odnosu na dosadašnje standardne razvojne projekte koje smo do sada imali a koji imaju neku komponentu 'grantovskog tipa'".\nDolazak DFC-a deo dogovora iz Vašingtona\nPodsetimo, tokom posete najviših predstavnika Beograda i Prištine Beloj kući i potpisivanja sporazuma, članovi srpske delegacije ministar finansija Siniša Mali i predsednik Privedne komore Srbije Marko Čadež sastali se sa Adamom Bolerom.\nMali je tada objavio na Istagramu da je dogovorena poseba Bolera Beogradu, kako bi kancelarija DFC-a počela sa radom u Srbiji.\nIzvršni potpredsednik Atlanskog saveta Dejmon Vilson izjavio je za Glas Amerike, nekoliko nedelja pre sastanka u Beloj kući, da obe strane u Vašingtonu mogu da dobiju mnogo.\n"Ako postoji sporazum, možemo da napravimo strateško partnerstvo sa Srbijom, ako postoji sporazum, možda Razvojna finansijska korporacija (DFC) može da odvoji novac za programe pomirenja i ekonomskog razvoja, ima dobrih motiva i nadam se da lideri imaju hrabrosti", rekao je tada Vilson.\nVilson je objasnio da DFC "za razliku od, na primer kineskih investicija - koje su često povezane sa državom, državnim bankama i državnim garancijama, često i kineskim radnicima - DFC ima pristup da obezbedi fondove da podrži privatni sektor".


Kurti: Iz dijaspore prikupljeno 720.000 eura za hitne fondove u borbi protiv koronavirusa ⋆ Balkan PlusBalkan Plus\n22.05.2020 u 17:55\nKurti: Iz dijaspore prikupljeno 720.000 eura za hitne fondove u borbi protiv koronavirusa\nVršilac dužnosti premijera Kosova Aljbin Kurti izjavio je danas da je iz dijaspore stiglo 720.000 evra namenjenih hitnim fondovima predviđenim za borbu protiv koronavirusa, ali i poručio da će vlada ojačati veze sa dijasporom u budućem periodu, prenosi Koha.\nKurti je to rekao nakon virtuelnog razgovora sa predstavnicima i preduzetnicima ekonomskih platformi u Evropi.\n„Dijaspora ima veliki značaj za Kosovo i taj njen značaj ogleda se i u pažnji koju ima u vladinom programu. S tim u vezi, nameravamo da ojačamo ulogu predstavnika dijaspore na sastancima na visokom nivou sa donosiocima političkih odluka i velikim korporacijama u zemljama u kojima žive, stvaranjem mehanizama kao što je Nacionalni savet za strane i strateške investicije, koji biće smešten u kabinetu premijera”, rekao je Kurti.\nOn je kazao da će se fokusirati na kreiranje nacionalnog programa zasnovanog na prenosu znanja i iskustva iz dijaspore na Kosovo.\nPrema njegovim rečima diplomatija i dijaspora u mnogim oblastima su nerazdvojni, a u tom pravcu vlada je spojila Ministarstvo dijaspore i strateška ulaganja sa Ministarstvom spoljnih poslova.\nKako je naveo to je urađeno na osnovu uspešnih međunarodnih modela, kao na primer irskom.\nKurti je poručio i da Ministarstvo finansija i transfera priprema drugi fiskalni paket, ekonomskog oporavka, koji će, između ostalog, kaže, imati za cilj preusmjeravanje ekonomije i aktivnije uključivanje dijaspore u oporavak i razvoj.


Ponos Knjaževca: Priznanja za talentovane i uspešne đake – Vesti FKMS Radija\nPonos Knjaževca: Priznanja za talentovane i uspešne đake\nOpština Knjaževac organizovala je svečanost za najbolje učenike osnovnih i srednjih škola. Pohvalnice, najviša opštinska priznanja, namenjena deci i mladima, a povodom 17. maja, Dana opštine, dobilo je 250 učenika osnovnih i srednjih škola. Ove godine, pohvalnice su uručene i najuspešnijim knjaževačkim studentima.\nMajske svečanosti, posvećene Danu opštine, uvek su prilika da se istaknu najbolji knjaževački đaci i studenti. Upravo njima bila je posvećena svečanost, organizovana u velikoj dvorani Doma kulture. Predsednik opštine Knjaževac, mr Milan Đokić, obratio se nagrađenim učenicima i istako važnost njihovog uspeha, kao i sve ono, što Opština čini kako bi im omogućila još bolje uslove za dalji napredak i uspeh.\n”Deca su nam i u radu i u nagrađivanju prioritet. Kada planiramo budžet, prvo se pitamo šta je to potrebno Predškolskoj ustanovi, osnovnim i srednjim školama, šta je potrebno svoj našoj deci i njihovim nastavnicima, kako bi imali uslove za školovanje kakvo imaju deca u razvijenim evropskim zemljama. Opravdanost svakog dinara, koji ulažemo u škole, vidi se po broju priznanja koja deca donose sa takmičenja.”\nPriznanja je uručio Igor Stevanović, zamenik predsednika Skupštine opštine.\nPohvalnice za odlične ocene u knjižicama, rezultate postignute na takmičenjima od opštinskog do međunarodnog ranga primilo je 250 učenika i učenica iz svih osnovnih i srednjih škola, kao i najbolji studenti knjaževačke opštine.\nPrethodnoFudbalerke izgubile u Jagodini\nSledećeRadnički prejak za mlade knjaževačke fudbalere


Radovi u završnoj fazi – RTV BPK\n11. Februara 2020.\tBosansko-podrinjski kanton\nKompanija „Euro – Asfalt“ privodi kraju radove u okviru višemilionskog projekta JP Ceste FBiH u Goraždu. Trenutno se radi na asfaltiranju pješačke staze na dionici Vinarići – Baćci u dužini od jednog kilometra.\n„ Imali smo poteškoće zbog prilaza privatnim posjedima koji su priključeni na magistralni put M20 što je usporilo radove, a u međuvremenu ušli smo i u zimski period. Na ovoj dionici radio se sistem odvodnje na cijeloj dužini kako bi se uklonile površinske vode sa M20. Urađen je kolektor do rijeke Drine sa prečistačem ulja i masti, tako da se vodilo računa o ekološkim aspektima, kako bi se u Drinu ulijevala čista voda“ – pojasnio je Papić.\nDodao je da bi radovi trebali biti okončani do kraja mjeseca\n„ Ovo je izuzetno frekventna dionica M20 i svjesni smo da su svi učesnici u saobraćaju imali poteškoća, a ukoliko nam vremenski uslovi dozvole radovi na ovoj dionici bit će završeni u narednim danima, najkasnije do kraja mjeseca. Bit će asfaltirana pješačka staza i usjeci uz nju, dok se kolovoz neće asfaltirati na ovom dijelu. Okončani su i radovi na izgradnji kružnog toka u naselju Vitkovići, a preostalo je još postavljanje svjetiljki i dijela odbojne ograde, čime ćemo u potpunosti završiti sve radove na ovom projektu“- naglasio je on.\nPodsjetio je da je u okviru ovog projekta modernizacije i rekonstrukcije cesta JP Ceste FBiH u Goraždu investiralo oko 4 miliona KM, a radovi su počeli u aprilu prošle godine.\n„ Uz izgradnju kružnog toka u Vitkovićima i rekonstrukciju pješačke staze sa odvodnjom na dionici Vinarići – Baćci, prethodno su okončani i radovi na rekonstrukciji i odvodnji u ulicama Kulina bana i Seada Sofovića Sofe u samom centru grada. Finalizirani su i radovi na ulazu u Goražde iz pravca Ustiprače, gdje je u dužini od 1 600 metara izvršena rekonstrukcija kolovoza i pješačke staze sa riješenjem odvodnje površinskih voda“ – kazao je šef gradilišta kompanije „Euro – Asfalt“.\nJP Ceste FBiH sa projektima u Goraždu nastavlja i u ovoj godini. Za 3.mart najavljen je početak realizacije projekta rekonstrukcije Mosta žrtava genocida u Srebrenici sa izgradnjom kružnog toka u Titovoj ulici gdje će biti investirano oko 2, 5 miliona KM. Radovi su povjereni firmi ŽGP iz Sarajeva.


Ministar za rad Aleksandar Vulin kaže da je Zakon o radu ispunio svrhu i da je jedan od faktora koji je doprineo da nezaposlenost u Srbiji padne na 17,6 odsto.\n"Kada je prošla sva buka i bes i nakon što su se političke strasti smirile i Zakon o radu mogao objektivno da se pogleda, videli smo da je on bolji nego što se tada govorilo", rekao je Vulin na konferenciji posvećenoj procesu usvajanja i implementacije Zakona o radu, koju su organizovali USAID i Ministarstvo za rad.\n"Probajte danas da nađete političku partiju koja će sada ići na neke izbore i reći naš predizborni program je da ćemo ukinuti ovaj zakon i vratiti stari... Nema, nema nijedne takve partije", rekao je Vulin.\n"Zakon o radu je jedan od zakona koji doprineo padu nezaposlenosti, nije jedini, ali je jedan od faktora", poručio je Vulin i dodao da je njime promenjena i uloga inspekcije rada i omogućen prelazak poslova iz sive zone u legalne tokove.\n"Zakon o radu bio je jedan od najvećih strahova da će nam ekonomija otići u rad na određeno vreme, a naprotiv, povećao se broj zaposlenih na neodređeno vreme i odnosi su jasnije definisani između radnika i poslodavca te se pokazao dobrim zakonom i ispunio je svrhu", rekao je Vulin.\nKako je kazao da bi se poslovni ambijent u Srbiji učinio još boljim iduće godine biće doneti zakoni o socijalnom preduzetništvu, socijalnom dijalogu, kao i neki drugi zakoni poput zakona o radu preko agencija za zapošljavanje, tačnije o radu na lizing.\nmeđunarodna organizacija poslodavaca


Projekti za bolje povezivanje Crne Gore i Srbije: Hoće li EU nastaviti gde su stali Kinezi - 19.10.2020, Sputnik Srbija\nProjekti koje je EU spremna da podrži u Crnoj Gori u okviru evropskog investicionog plana, poput izgradnje autoputa Bar – Boljare i modernizacije železnice bolje... 19.10.2020, Sputnik Srbija\n21:49 19.10.2020 (Osveženo: 04:00 26.08.2021)\nKomesar za proširenje EU Oliver Varhelji prilikom posjete Crnoj Gori saopštio je da je plan Evropske komisije da u budućem periodu podrži najznačajnije javne investicije poput izgradnje autoputa Bar-Boljare, modernizacije željezničke rute koja povezuje Bar, Podgoricu i Beograd od crnogorske granice sa Srbijom do mora, kao i put od Podgorice do Sarajeva.\nTime bi EU nastavila infrastrukturne projekte koje su započele kineske firme, poput deonice autoputa od Mateševa (kod Kolašina) do granice sa Srbijom, kao i modernizaciju pruge od Bara do Prijepolja, čime bi se stvorili uslovi za valorizaciju kapaciteta Luke Bar ukoliko Srbija modernizuje dionicu pruge Beograd – Bar koja prolazi kroz njenu teritoriju.\n15 Oktobar 2020, 22:42\nIstovremeno, analitičarima pada u oči da za razliku od američkog razvojnog fonda DFC koji je nedavno otvorio svoju kancelariju u Beogradu, i koji je prevashodno usmjeren na povezivanje Srbije sa Prištinom i albanskom Lukom Drač, EU svojim projektima preko autoputa i željeznice snažnije ekonomski i saobraćajno povezuje Srbiju i Crnu Goru.\nEU ovaj plan namjerava da sprovede preko pretpristupnog fonda IPA 3, preko kojeg je za Balkan za period 2021. - 2027. godine opredijeljeno sedam milijardi evra. Ono što se ipak mora naglastiti jeste da je u pitanju bespovratna pomoć, te da je sada samo na Vladi Crne Gore da ove projekte kvalitetno prezentuje u Briselu.\nBez obzira što investicije velikih sila na Balkanu po pravilu imaju i svoju interesnu pozadinu, ugledni ekonomista Mladen Bojanić smatra da Crnoj Gori pomoć treba prihvatiti bilo da ona dolazi sa Istoka ili Zapada.\n„Ipak, jedna stvar mora uvijek da se ima u vidu - da sve što Crna Gora bude radila vezano za projekte i investicije sa strane, na prvom mjestu treba da se postavi interes države Crne Gore i njenih građana“, kaže Bojanić za Sputnjik.\nS tim u vezi ovaj ekonomista smatra da je najavljena pomoć Evropske unije za infrastrukturne projekte na Zapadnom Balkanu, koji će između ostalog, konačno na kvalitetan način saobraćajno povezati Srbiju i Crnu Goru, više nego dobrodošla.\n„Imajući u vidu aktuelnu situaciju u Crnoj Gori vezano i za budžetska sredstva, i za krizu koja će vjerovato potrajati, nova vlast bi morala kako zna i umije da se što bolje organizuje kako bi dobar dio tih do sada ponuđenih sredstava iskoristila, tim prije što se radi o bespovratnim sredstvima“, ističe Bojanić.\nNaš sagovornik ukazuje da bi u Crnoj Gori u tom smislu trebalo odmah i što prije po formiranju vlade, da se formiraju i određeni timovi koji bi automatski morali da počnu da rade po tom pitanju kako bi Crna Gora to spremno dočekala, i kako se, dodaje on, ponovo ne bi desilo da propustimo šansu za pomoć samo zato što nismo bili spremni da ponudio određene projekte.\nPored finansijske pomoći važan i transfer znanja\nŠto se tiče pitanja koliko će bespovratnih sredstava od 7 milijardi evra predviđenih za zapadni Balkan Crna Gora zaista moći da povuče, Bojanić je uvjeren da će to dobrim djelom zavisiti najviše od nas samih, uz opasku da u ovom trenutku i malo novca može da znači puno za crnogorsku ekonomiju.\n„Ono što bih volio da naglasim jeste da bih pored novčane i finansijske pomoći volio da vidim pomoć EU i u domenu prenosa ekspertskih znanja, tj, da nam EU pomogne kroz njihova znanja u oslobađanju domaćih institucija koje su poslednjih decenija toliko kočile crnogorski ekonomski razvoj“, ukazuje Bojanić.\n„U suprotnom, sredstva koja će doći će se potrošiti, a ja mislim da je mnogo značajnije da iskoristimo njihovu dobru volju i ekspertska znanja da napravimo profesionalne i odgovorne institucije, koje zaista mogu da pomognu ekonomskom i opštedruštvenom razvoju Crne Gore“, dodaje naš sagovornik, uz očekivanje da će se Vlada u Podgorici ovog puta zaista postaviti kako treba, a ne kao do sada kada smo često imali situaciju da se eksperti iz Brisela prilagođavaju nekim našim improvizacijama, i da na kraju suštinski ne dobijemo nikakve reforme osim formalnih štrihova.


Evropa - Novosti dana - 29.11.2019 | Sputnjik Srbija\n„Naftogas“: Napravljen prvi korak u sporazumu o tranzitu ruskog gasa\nRusija i Ukrajina počele su da usaglašavaju tekst Sporazuma o saradnji operatera gasno-transportnog sistema dve zemlje, koji je potreban da bi se nastavio tranzit tog energenta preko ukrajinske teritorije, saopštila je ukrajinska kompanija „Naftogas“.\nUkrajini prete američke sankcije ako proda „Motor sič“ Kinezima\nDržavni koncern „Ukroboronprom“ rizikuje da se nađe na antiruskom sankcionom spisku ukoliko fabrika „Motor sič“ bude prodata kineskim kompanijama koje su sarađivale sa holdingom „Helikopteri Rusije“, izjavio je šef Antimonopolskog komiteta Ukrajine Jurij Terentjev.\nDvoje mrtvih u napadu kod Londonskog mosta /video/\nLideri NATO-a spremaju ukor za Erdogana: S-400 nespojiv sa članstvom u Alijansi\nLideri NATO-a će na predstojećem samitu u Londonu ponovo upozoriti predsednika Turske Redžepa Tajipa Erdogana da korišćenje ruskog protivraketnog sistema S-400 nije spojivo sa članstvom u Alijansi, rekao je visokorangirani predstavnik američke administracije.\nGde će Makron dočekati lidere „normandijske četvorke“\nSastanak lidera zemalja „normandijskog formata“ (Ukrajina, Rusija, Francuska, Nemačka), koji je zakazan za 9. decembar, održaće se u Jelisejskoj palati u Parizu, saopštila je administracija francuskog predsednika Emanuela Makrona.\n„To nije izjava, to je vređanje“ — Francuska pozvala turskog ambasadora zbog Erdogana\nAmbasador Turske u Francuskoj biće pozvan na razgovor kako bi objasnio izjavu turskog predsednika Redžepa Tajipa Erdogana.\nMerkelova prvi put ide u Aušvic\nNemačka kancelarka Angela Merkel posetiće narednog petka Aušvic po prvi put, uoči 75. godišnjice od oslobođenja tog zloglasnog logora od nacista, saopštio je danas njen portparol.\nUkrajinska vojska uvežbavala odbranu od desanta na Azovskom moru\nUkrajinska vojska saopštila je da je na obalama Azovskog mora izvela vojne vežbe odbrane od desanta potencijalnog neprijatelja.\nParlament samoproglašene Donjecke Narodne Republike usvojio je zakon o državnoj granici, kojim su utvrđene granice DNR u Donjeckoj oblasti, saopštio je predsednik Narodnog saveta Vladimir Bidjovka.\nKlimatska i ekološka vanredna situacija u Evropi\nEvropski parlament usvojio je Rezoluciju kojom se proglašava klimatska i ekološka vanredna situacija u Evropi i pozvao je Evropsku uniju da se na konferenciji UN sledeće nedelje obaveže da do 2025. godine dostigne nultu emisiju gasova koji stvaraju efekat „staklene bašte“.\nRusija: Postoji opasnost od mina u zoni povlačenja snaga u Donbasu\nOpasnost od mina u blizini mesta povlačenja snaga i sredstava u Petrovskom i Zolotom i dalje postoji, izjavio je stalni predstavnik Rusije u OEBS-u Aleksandar Lukaševič na zasedanju stalnog saveta ove organizacije u Beču.\nTurski tok „premostio“ Dunav /video/\nDeo kraka gasovoda „Turski tok“ u Srbiji sa primenom najnovijih tehnologija položen je na dno reke Dunav uoči sastanka predsednika Srbije Aleksandra Vučića sa ruskim liderom Vladimirom Putinom, saopštio je ambasador Rusije u Srbiji Aleksandar Bocan-Harčenko.\nBugarska crkva napravila korak ka priznanju „nove crkve“ Ukrajine\nIme poglavara takozvane „Pravoslavne crkve Ukrajine“ Epifanija Dumenka prvi put je pomenuto na liturgiji koju je služio jerarh Bugarske pravoslavne crkve, piše grčki portal „Romalevfronimati“.\nSkandal nemačke vojske: Na Instagramu osvanula nacistička uniforma\nNa zvaničnom nalogu nemačke vojske na Instagramu osvanula je slika uniforme Vermahta s nacističkim obeležjima.\nUkrajina procenila štetu na vraćenim vojnim brodovima\nUkrajinske vlasti preliminarno su procenile iznos gubitaka na brodovima koje je Rusija vratila na najmanje 2,3 miliona dolara, saopštio je zamenik stalnog predstavnika Ukrajine u Beču Igor Losovski.


Korišćenje TikToka u Kini za mlađu decu samo 40 minuta dnevno | PC Press\n24. septembar 2021. 24. septembar 2021. Nemanja Momčilović\nNakon pooštrenih mera kineskih vlasti, ByteDance uvodi nove kontrole za Douyin, svoju aplikaciju ekvivalentnu TikTok-u. Svi korisnici za koje je potvrđeno da imaju manje od 14 godina dobijaju ograničenje korišćenja na 40 minuta dnevno.\nNove mere zbog borbe protiv zavisnosti od igara\nOsim vremenskog ograničenja, deca u Kini neće moći da pristupe TikTok-u između 22:00 i 6:00 ujutru. Nove kontrole se odnose samo na korisnike koji su naveli svoja prava imena i godine, pa je u tu svrhu TikTok zamolio roditelje da registruju stvarne podatke svoje djece. ByteDance je kineskom TikTok-u takođe dodao više sadržaja sa obrazovnim predmetima poput nauke, istorije umetnosti, istorije i još mnogo toga. Ranije su deca imala pravo igranja igrica 90 minuta dnevno i tri sata tokom praznika. Promena pravila je uvedena radi borbe protiv zavisnosti od igara.\nMeđutim, ograničenja TikTok-a neće uticati na toliko dece, jer je samo 0,34% korisnika mlađe je od 12 godina, a 4,18% ima od 13 do 19 godina. Međutim, te brojke nisu u potpunosti sigurne, jer TikTok ne objavljuje demografske podatke. Kompanija je priznala da se nova pravila mogu lako zaobići i svesna je da postoje pojedini nedostaci. U tom cilju, pokrenula je kampanju za pronalaženje grešaka tražeći nedostatke u procesu prijavljivanja.\nTagovi: ByteDance, Tik Tok\n← Litvanija poziva stanovništvo da odbaci kineske telefone\nTwitter plaća 800 miliona dolara u nagodbi sa investitorima →


Američki sekretar za procenu finansijskih rizika: Bitkoin nije pretnja finansijskim sistemima\nBTC $42.095 -2,33%\nETH $3.213 -4,04%\nSOL $140 -6,66%\nXRP $0,75 -3,40%\nŠef američke finansijske neprofitne organizacije za istrživanje tržišta, Financial Stability Oversight Board (FSOC), tvrdi da bitkoin i druge kriptovalute ne predstavljaju pretnju za postojeće finansijske sisteme širom sveta.\nŠef američke finansijske neprofitne organizacije za istrživanje tržišta, Financial Stability Oversight Board (FSOC), tvrdi da bitkoin i druge kriptovalute ne predstavljaju pretnju za postojeće finansijske sisteme širom sveta. U svom izvještaju od 152 stranice FSOC je izjavio da virtuelne valute koriste samo mali broj potrošača, a njihova osnovna tehnologija blokčein nudi potencijal u različitim industrijskim aplikacijama.\n"Virtuelne valute koristi samo mali broj potrošača. Dali smo malo više kredita potencijalno mnogo širim aplikacijama tzv. tehnologije distribuiranog registra koja podstiče inovacije. Važno je napomenuti da ovaj digitalni talas predstavlja i regulatorni izazov, jer se skladištenje podataka decentralizuje, a ne na jednom mestu kako bi državni organi mogli da gledaju."\nOstali važni delovi izveštaja\nIzgled izvještaja o digitalnim valutama je donekle iznenađujući zbog negativnog stava koji pokazuju neke ličnosti finansijske industrije. Primer je nedavna tvrdnja JPMorgan Chase-a Džejmija Dimona da je bitkoin "prevara" i da se ne treba ozbiljno shvatiti.\nU izveštaju se takođe navode razne monetarne pretnje, geopolitički rizici i prijetnje sa sajber sigurnošću koje se suočavaju sa globalnim finansijskim sistemom. Bitkoin nije naveden kao pretnja.\nPerformanse tržišta digitalnih valuta\nTržište virtuelnih valuta zabeležilo je značajan rast tokom čitave 2017. godine. Međutim, uprkos fenomenalnom porastu, ukupna kombinovana vrednost tržišta i dalje je znatno ispod 1 triliona dolara i verovatno suviše mala da bi bila sistemska opasnost globalnom finansijskom sektoru. Istovremeno, potencijal koji bi mogao biti otkriven kriptovalutama je ekstreman.


Časopis Industrija :: Kompanija ABB izabrana za modernizaciju rudnika bakra kompanije Zijin Mining Group u Srbiji\nFotografija od: ABB - Rudnik bakra Veliki Krivelj\nVeliki Krivelj, koji se nalazi u Borskom okrugu u Srbiji, kupila je 2018. godine kineska kompanija Zijin Mining Group kao deo ugovora za Rudnik bakra Bor, koji je uključio tri površinska kopa, podzemni kop i topionicu.\nInvesticija od 350 miliona dolara je jedna od najvećih kineskih investicija u Srbiji do danas.\nZijin Mining Group očekuje da investira 200 miliona evra u transformaciju i širenje proizvodnih kapaciteta Rudnika bakra Bor u Srbiji i u topionicu.\nRešenje kompanije ABB obezbeđuje pogonske sisteme za mlinove sa dvostrukim zupčanicima, detekciju stvrdnute šarže, kontrolisano valjanje, automatsko pozicioniranje, promenljivu brzinu i kaskadni monitoring.\nPogonski sistem za ovaj tip rudarskih mlinova je tehnologija varijabilne brzine koja utiče na smanjenje mehaničkog stresa na zupčanike i reduktore primenom precizne raspodele opterećenja između dva motora svakog od mlinova.\nABB sarađuje sa Zijin Mining Group od 2018. godine pružajući strateške konsultantske usluge, ekspertize tokom projekata, oslanjajući se pri tom na reputaciju kompanije ABB u instalaciji potpuno integrisanih rešenja za rudarsku industriji u poljima elektrifikacije, automatizacije, digitalizacije, elektromotornih pogona, kao i infrastrukture.\nGodine 2019. ABB je podržao Zijin i u fazi III projekta tehnološkog unapređenja projekta „Xinjiang Zijin Zinc Industry Co. Ltd.“ i u Rudniku bakra Majdanpek (MS) u Srbiji.